Onverschrokken zeevaarders - Koninklijk Fries Genootschap\nOnline nûmers » Dryste seefarders\nBy it wurd Fiking hat hast elkenien fuort in byld foar de geast. Op Wickie de Viking nei binne dat meastentiids amper freedsume foarstellingen. In slutende ferklearring, wêrom’t tûzenen Skandinavyske krigers yn de 9de en 10de iuw yn see stutsen om kuststreken te plonderjen, bestiet noch altyd net. Der binne mar in bytsje skriftlike boarnen; wy moatte it foaral dwaan mei ynterpretaasjes dy’t archeologen op boaiemfynsten loslitte.\nDochs wie de ynfloed fan de Fikingen grut: se stichten oant djip yn it hjoeddeiske Ruslân/ Oekraïne riken, en ek yn Normandië en Sisilië. Wat dat oangiet soenen se grif thúshearre yn in kanon fan de Europeeske skiednis.\nOp see hearsken de Fikingen troch prima skipstypen en dryst gedrach. Ienkear op lân moasten se profitearje fan raids, flugge plondertochten. Tsjin geregelde Karolingyske legers koenen se net op.\nEk de Fryske lannen moasten deroan leauwe, lykas de ferwoasting fan Dorestêd bewiist. Dêr tankje wy ikoanyske skoalplaten oan, prominint yn dizze Fryslân. Fryslân.


Hylpersk - Wikipedy\nIt Hylpersk (Hylpersk: Hylpers) is it argayske Fryske dialekt fan it stedsje Hylpen, dat oan 'e westkust fan 'e provinsje Fryslân leit, op in skiereilantsje dat útstiket yn 'e Iselmar. It hat in tige behâldende klanklear en wurdskat, dêr't in protte fan it Aldfrysk yn bewarre bleaun is. De ferskillen yn útspraak en wurdskat tusken it Hylpersk en it Standertfrysk binne sa grut dat de ûnderlinge fersteanberens yn gefaar komt.\noare namme(n) Hynljippersk\neigen namme Hylpers\ntal sprekkers 400 (2019)\nTroch syn lizzing op in skiereilân hat Hylpen oant yn 'e tweintichste iuw fierhinne isolearre west fan syn efterlân. It wie folle mear op 'e see oriïntearre, en hie iuwenlang in protte kontakten mei de Hollânske kuststêden oare kant de Sudersee. De tradisjonele sjenswize is dat it Hylpersk dêrtroch mear ynfloed fan 'e Hollânske dialekten ûndergien hat as de oare Fryske dialekten. Benammen it Amsterdamske stedsdialekt soe troch de iuwen hinne in beskate ynfloed op it Hylpersk útoefene hawwe. Dêrnjonken soe it Hylpersk ek bleatstien hawwe oan (iere) ynfloeden fan it Ingelsk en fan Noardgermaanske talen, lykas it Noarsk.\nDe lokaasje fan it Hylperske dialekt yn it Fryske taalgebiet.\nYn it doarp Molkwar, dat tusken Hylpen en Starum yn oan 'e Iselmarkust leit, waard foarhinne in Frysk dialekt sprutsen dat sterk op it Hylpersk liek. Dat saneamde Molkwardersk is lykwols yn 'e njoggentjinde iuw útstoarn. Likegoed waard it bestean fan dy taalfoarm tradisjoneel sjoen as in befêstiging fan 'e ûntsteansskiednis fan it Hylpersk, mei't Molkwar nei alle gedachten yn earder tiid ek sterk op 'e see oriïntearre west hat, en om't de taalfoarm dy't dêr sprutsen waard krekt as it Hylpersk en it Stedfryske Starumersk in grutte Hollânske ynfloed ûndergien hawwe soe.\nYn 2019 stelde leksikograaf Siebren Dyk by de publikaasje fan syn Graet Hylper Wordebook lykwols fêst dat er yn 'e wurdskat fan it Hylpersk mar in ferrassend lyts tal lienwurden út it Hollânsk weromfûn hie. Fierders wied er mar ien wurd tsjinkommen dat mooglik fan bûten de Nederlânske grinzen ôfkomstich wie: nôkel, foar "waarle" (in blokje hout dat om in spiker draait en tsjinnet as ienfâldich ôfslútmeganisme foar doarren en finsters). Dyk ornearre dat "nôkel" in lienwurd út it Noarsk wêze koe, fan nøkkel (mei deselde betsjutting). Mar it wie neffens him ek mooglik dat it in reliktwurd út it Oergermaansk wie.\nIt Hylpersk is yn elts gefal al fan 'e santjinde iuw ôf skriftlik oerlevere. Oan 'e ein fan 'e fyftiger jierren fan 'e tweintichste iuw waard troch meiwurkers fan 'e Fryske Akademy, ûnder lieding fan 'e lettere perfester H.T.J. Miedema en mei help fan frijwilligers, úteinset om in trochsneedapparaat op 'e doe bekende Hylper teksten te meitsjen, foarútrinnende op 'e gearstalling fan in wurdboek fan it Hylpersk. Om't dat trochsneedapparaat net de folsleine wurdskat foar alle libbensgebieten opsmiet, fregen frou H.G. Nijboer-Terpstra en de hear Sj. Zeijl yn opdracht fan 'e Fryske Akademy by de Hylper âlderein noch ferskate terreinen nei, wêrûnder in stikmannich spesifike beroppen, de húshâlding en it waar. Yn desimber 1975 begûn Gosse Blom alle gearbrochte ynformaasje om te setten ta in wurdboek, dat úteinlik yn 1981 ferskynde as it Hylper Wurdboek, in útjefte yn 'e Rige Fryske Dialektstúdzjes fan 'e Fryske Akademy.\nNeitiid wurke Blom jierrenlang oan 'e gearstalling fan in alomfiemjend wurdboek fan it Hylpersk. Letter rekke ek leksikograaf Siebren Dyk by it projekt belutsen. Nei it hommels ferstjerren fan Blom, ein 2014, sette dy it wurk fuort. Ien jier letter krige er dêrby help fan 'e pinsjonearre wiskundelearaar Wiebe Zoethout, in memmetaalsprekker fan it Hylpersk. Dyk en Zoethout foltôgen it mear as tûzen siden tellende grutte wurdboek fan it Hylpersk, dat ein maart 2019 troch de Fryske Akademy útjûn waard ûnder de titel fan Graet Hylper Wordebook. Dat wurdboek brûkt it Nederlânsk as beskriuwende taal, hoewol't ek de Frysktalige ekwifalinten fan 'e lemma's jûn wurde. Fierders is efteryn in Nederlânske en in Fryske yndeks tafoege, sadat men ek fanút dy talen Hylperske wurden opsykje kin.\nYn oktober 2019 kaam in berneboekje út 'e Nijntje-rige yn it Hylpersk út, ûnder de titel Aete en Ame Plús. De oersetting wie fersoarge troch skoaljuffer Tineke Blom. It boekje waard op freed 18 oktober yn 'e gymnastykseal fan basisskoalle De Skulpe yn Hylpen presintearre. It waard doedestiids sein dat dit it earste lêsboek wie dat ea yn it Hylpersk ferskynd wie. Lykwols ferskynde earder al yn 2016 in lêsboek foar bern mei de titel De hönne op één poat (werom te finen yn it argyf fan it Tresoar yn Ljouwert), skreaun troch Gosse Blom en Roelie de Vries-Bakker. De Vries-Bakker wurke letter, yn 2018, doe't Ljouwert Kulturele Haadstêd wie, mei Ken Ho en Dyami Millarson gear foar it behâld fan it Hylpersk en hja wie yn 2019 ek te hearren yn in fraachpetear mei Dyami Millarson dat gie oer de erkenning fan it Hylpersk, Skiermûntseagersk, Aastersk en Skylgersk as selsstannige talen troch de taalkundige webside Glottolog. Har wurk jildt as it earste Hylper lêsboek sûnt jierren. Doe't har boek útjûn waard, fûn de Vries it sa spitich dat it Hylpersk hast net mear sprutsen waard troch de bern.\nIt Hylpersk genietet yn 'e gemeente Súdwest-Fryslân (dêr't Hylpen ta heart) gjin offisjele status of erkenning. Ek yn 'e provinsje Fryslân beskikt it as Frysk dialekt net oer erkenning los fan 'e Fryske standerttaal, en mei't it Hylpersk frij fier fan dat Standertfrysk ôfstiet, hat de offisjele status dy't it as dialekt dêrfan yn prinsipe dielt, yn 'e praktyk net folle te betsjutten. Hoewol't men it Hylpersk ynformeel sûnder beswier as ien fan 'e streektalen fan Fryslân beskôgje kinne soe, is it mar de fraach oft dat wetlik ek ta de mooglikheden heart, yn acht nommen dat mei "streektalen" yn 'e Fryske kontekst ornaris ferwiisd wurdt nei de net-Fryske dialekten yn Fryslân. As ôfwikend dialekt fan it Frysk, mei syn offisjele status, liket it Hylpersk in bytsje tusken de wâl en it skip yn rekke te wêzen.\nUtsjoch op Hylpen fanôf de Yndyksbrêge.\nIt Hylpersk waard neffens in skatting út 2018 noch sprutsen troch sa'n 300 minsken, hoewol't Siebren Dyk, de skriuwer fan it Graet Hylper Wordebook, yn 2019 sei dat sa'n 40% fan 'e ynwenners fan Hylpen, oftewol 400 minsken, noch it dialekt spriek. Dat binne foar it meastepart leden fan 'e âldere generaasjes, sadat it sprekkerstal de lêste desennia stadichoan tebekrint. Lykwols binne der noch al jongeren dy't it Hylpersk as deistige omgongstaal brûke en dy't it ek oan har eigen bern trochjaan wolle. Sa fetelde Dyk yn maart 2009 yn in fraachpetear mei de Ljouwerter Krante dat er okkerdeis yn 'e supermerk yn Hylpen noch in lyts famke tsjin har heit sizzen heard hie: "Fear, yk wol nei ame tó." ("Heit, ik wol nei beppe ta.").\nMids novimber 2018 kaam yn it nijs dat taalfanaten Dyami Millarson út Ljouwert en syn maat Ken Ho út Hongkong, dy't earder al yn koarte tiid it Aastersk fan Skylge en it Skiermûntseagersk learden te sprekken, harsels no it Hylpersk oanleard hiene. Millarson hie dêr trije wiken oer dien, wylst Ho, dy't muoite mei de útspraak fan 'e fokalen en twaklanken hie, der in fearnsjier mei besteld west hie. De Hylpers wiene bliid ferrast mei de belangstelling, sa fertelde Roelie de Vries fan 'e Stifting ta Behâld fan Ymmaterieel Erfgoed Hylpen yn 'e Ljouwerter Krante. Fral, sa foege se deroan ta, nei't it Hylpersk folslein negearre wie troch it LF2018-projekt Lân fan Taal.\nYn it Hylpersk is in sterk behâldende fariant fan it Frysk, benammen wat wurdfoarm en klanklear oanbelanget. It wichtichste ferskil mei de Fryske standerttaal is dat yn it Hylpersk de âldere en nijere brekking net trochfierd binne. Sa is de [e:] (ee fan "feest") gjin [i.ǝ] (ie fan "wiet") wurden (Frysk: "skiep", Hylpersk: skeep; Frysk: "grien", Hylpersk: green). Ek ferbûcht de [u.ǝ] (oe fan "goed") net ta de [ṷo] (uo fan "huodden"). Fierders is de l as dy tusken in lûd en in d of t stiet, oars as yn it Standertfrysk bewarre bleaun en net stom wurden; men seit fan aald ("âld"), kaald ("kâld"), haalde ("hâlde") en saalt ("sâlt"), wêrby't dus de l útsprutsen wurdt. Ek de -d oan 'e ein fan wurden is bewarre bleaun op plakken dêr't dy yn it Frysk weiwurden is, lykas yn laand ("lân") en wynd ("wyn"). Frjemd genôch is op oare plakken de wurdeinige -d krekt út it Hylpersk weiwurden wylst er yn Frysk bewarre bleaun is, lykas yn goo ("goed") en bloo ("bloed").\nIn oar ferskil is dat de troch-Fryske konsonantekluster [ʧ] (tsj fan "tsjûk") yn it Hylpersk net foarkomt; it Hylpersk hat as ekwifalint dêrfoar de [c] (tj fan "tjems"), dy't yn it Standertfrysk seldsum is. Sadwaande seit men yn it Hylpersk dus fan tjian ("tsjin"), tjep ("tsjep") en tjoene ("tsjoene"). Boppedat wurdt dy klank dan noch faak fierder ôfswakke ta in [s], lykas yn serke ("tsjerke"), settel ("tsjettel") en sees ("tsiis"). Wol hat it Hylpersk de konsonantekluster [sk] (sk fan "skoalle") beholden, dy't bgl. yn 'e Fryske dialekten fan Skylge en Skiermûntseach it fjild romje moatten hat foar de Nederlânskige [sx] (sch fan school).\nDe stavering fan it Hylpersk wykt op in stikmannich punten fan it Standertfrysk ôf. Sa wurde lange lûden ek yn iepen wurdlidden dûbel skreaun, lykas yn twaa ("twa") en siikant ("sydkant"). Krektsa behâldt de koarte ú ek yn iepen wurdlidden syn skerpteken en wurdt de koarte i altyd, ek yn iepen wurdlidden, mei in y stavere. Fierders makket it Hylpersk yn 'e stavering ûnderskie tusken de [o] (o fan "bok") en de [ɔ] (o fan "hok"), dy't yn it Standertfrysk gelikens skreaun wurde; yn it Hylpersk staveret men de o fan "bok" lykwols as o: sonne ("sinne"), wylst de o fan "hok" in klamteken kriget: tòlle ("telle"). Noch in útspraakferskil dat yn it Standertfrysk net sichtber is, komt foar tusken de koarte [y] (ú fan "tút") en de lange [y:] (ú fan "drúf"); want wylst de koarte foarm fan dizze klank yn it Hylpersk krekt as yn it Standertfrysk as ú skreaun wurdt, staveret men de lange ú yn it Hylpersk as uu.\nDêrnjonken beskikt it Hylpersk oer twa koarte en trije lange lûden dy't yn it Standertfrysk net foarkomme. Op it mêd fan 'e koarte lûden giet it dêrby om 'e [æ], bekend út it Ingelsk (bgl. yn hat), dy't stavere wurdt as ä, en de [ɜ], de koarte e fan "lek", mar mear yn 'e midden fan 'e mûle útsprutsen, dy't stavere wurdt as ö. De trije lange lûden binne de [ɑ:] (de lange a fan "baas", mar dan efter yn 'e mûle útsprutsen), stavere as aa; de [ɪ:] (de koarte i fan "pit", mar dan lang oanholden), stavere as ea; en de [ɜ:] (de lange ê fan "bêd", mar mear yn 'e midden fan 'e mûle útsprutsen), stavere as ö. Fierders hat it Hylpersk ek noch 26 twalûden dy't yn it Standertfrysk ûntbrekke (sjoch dêrfoar de klankynventaris hjirûnder). Dêrmei is it Hylpersk in tige klankrike taalfoarm.\na [a] kat ("kat") de koarte a fan "kap"; wurdt ek as sadanich útsprutsen dêr't yn it Standertfrysk de útspraak\nferskood is nei de [ɔ] (lykas yn "kat")\nä [æ] äsjeblêft ("asjebleaft") de koarte, nei de e fan "lek" nigende a fan it Ingelske hat\ne [ɛ] dek ("dek") de koarte e fan "lek"\ne [ǝ] de ("de") de sjwa of stomme e fan "gewoan"\ny [i] dyk ("dyk") de koarte i fan "bite"; ek yn iepen wurdlidden mei in y skreaun\ni [ɪ] skip ("skip") de koarte i fan "pit"\nò [ɔ] fòt ("fet") de koarte o fan "hok"\no (ó) [o] sonne ("sinne") de koarte o fan "bok" (soms mei in skerpteken stavere: ó, hoewol't it Hylper Wurdboek\ndy stavering net jout)\nö [ɜ] pöt ("pot", "pôt") de koarte e fan "lek", mar mear yn 'e midden fan 'e mûle útsprutsen\nû [u] rûp ("rûp") de koarte û fan "rûch"\nu [œ] kruk ("kruk") de koarte u fan "put"\nú [y] tún ("tún") de koarte ú fan "tút"; ek yn iepen wurdlidden mei in skerpteken skreaun\naa [a:] haad ("holle") de lange a fan "baas"; ek yn iepen wurdlidden dûbel skreaun\naa [ɑ:] haach ("hage") de lange a fan "baas", mar dan efter yn 'e mûle útsprutsen; ek yn iepen wurdlidden dûbel\nê [ɛ:] brêge ("brêge") de lange ê fan "rêst"\nea [ɪ:] beast ("bist") de koarte i fan "pit", mar dan lang oanholden\nee [e:] breef ("brief") de lange e fan "feest"; ek yn iepen wurdlidden dûbel skreaun\neu [ø:] beuch ("beuch", fiskersark) de eu fan "deun"\nii [i:] tiid ("tiid") de lange i fan "wiid"; ek yn iepen wurdlidden dûbel skreaun\noe [u:] roef ("roef") de lange û fan "sûch"\nô [ɔ:] hôp ("hoop") de lange ô fan "nôt"\noo [o:] hoop ("hoep") de lange o fan "rook"; ek yn iepen wurdlidden dûbel skreaun\nö [ɜ:] töter ("toeter") de lange ê fan "bêd", mar mear yn 'e midden fan 'e mûle útsprutsen\nuu [y:] tuuch ("túch", gereid) de lange ú fan "drúf"; ek yn iepen wurdlidden dûbel skreaun\nai [ai̭] taim ("team", gereid) de ai fan it Wâldfryske "laitsje"\nei [ɛ.i̭] reid ("reid") de ei fan "bij" of it Wâldfryske "dei"\nèa / er [ɛɔ̭] hèal ("hel"), gers ("gers") de koarte e fan "lek", folge troch de koarte o fan "hok"\nèu [ɛṷ] fèuwer ("fjouwer") de koarte e fan "lek", folge troch de koarte û fan "rûch"\nia / ir [ɪɔ̭] fiald ("fjild"), bird ("burd") de koarte i fan "pit", folge troch de o fan "hok"\niuw [iṷ] kiuwe ("kiuw") de iuw fan "liuw"\nou / au [ɔṷ] tou ("tou"), hau ("heale sint") de ou fan "grou" (net deselde klank as de au fan "gau")\nöi [ɜi̭] böis ("buis") de koarte e fan "lek", mar midden yn 'e mûle útsprutsen, folge troch de koarte i fan "bite"\nöu [ɜṷ] möukje ("miaukje") de koarte e fan "lek", mar midden yn 'e mûle útsprutsen, folge troch de koarte û fan "rûch"\nui [øi̭] buie ("boargemaster") de eu fan "deun", mar koarter útsprutsen, folge troch de koarte i fan "bite"\nûi [ui̭] bûie ("boei") de oei fan "foei"\nuw [yṷ] seanuw ("senuw") de uw fan "senuw"\naau [ɑ:ṷ] paau ("pau") de au fan "gau", mar langer oanholden en efter yn 'e mûle útsprutsen\nae [ɒ.ə] baere ("weach") in diftongisearre ô fan "nôt" (sa't men yn dielen fan 'e Klaaistreek it wurd "ôf" wol\nútsprekt – net as "au", dat ek wol foarkomt), en dan útsprutsen mei de mûle wat iepener;\ndizze klank komt inkeld noch by de âlderein foar, mei't de jongerein him as in diftongisearre ô\nae [ɒ.ɪ̭] naet ("nacht") in diftongisearre ô fan "nôt", en dan útsprutsen mei de mûle wat iepener, folge troch de\nkoarte i fan "pit"; dizze klank komt inkeld noch by de âlderein foar, mei't de jongerein him\nreälisearje as in diftongisearre ô folge troch de i fan "pit"\nae [ɒ:i̭] klaei ("klaai") in diftongisearre ô fan "nôt", en dan útsprutsen mei de mûle wat iepener, folge troch de\nkoarte i fan "bite"; dizze klank komt inkeld noch by de âlderein foar, mei't de jongerein him\nreälisearje as in diftongisearre ô folge troch de i fan "bite"\nê [ɛ.ə] êrpel ("jirpel") in diftongisearre ê fan "bêd" (sa't men yn dielen fan 'e Klaaistreek de ê fan "bêd" wol\nútsprekt), dus ê mei in klankleaze sjwa derefteroan\nê [ɛ.ɔ̭] êrst ("earst") de ê fan "bêd", folge troch de o fan "hok"\nea [ɪ.ǝ] bear ("bear") de ea fan "beam"\nea [ɪ.ɔ̭] bears ("bears") de i fan "pit", mar wat langer oanholden, folge troch de o fan "hok"\neau [ɪ:u] meau ("seefûgel") de eeuw fan it Nederlânske leeuw\neu [ø.ǝ] kleur ("kleur") de eo fan "freon" of eu fan "beurt"\neu [ø.ɔ̭] beurt ("beurt") de u fan "put", mar wat langer oanholden, folge troch de o fan "hok"\nie [i.ǝ] jier ("jier") de ie fan "wiet"\nie [i.ɔ̭] hierst ("hjerst") de i fan "bite", mar wat langer oanholden, folge troch de o fan "hok"\niiuw [i:ṷ] fiiuw ("fiif") de ieu fan "ieu" of "Sieu", mar mei in wat langer oanholden i-klank (stavering foar 2015)\noa [o.ǝ] oars ("oars") de oa fan "boat"\noa [o.ɪ̭] koal ("koal", branje) de o fan "bok", mar wat langer oanholden, folge troch de i fan "pit"\noai [o:i̭] noait ("nea") de oai fan "moai"\nô [ɔ.ə] dôr ("doar") in diftongisearre ô fan "nôt" (sa't men yn dielen fan 'e Klaaistreek it wurd "ôf" wol\nútsprekt – net as "au", dat ek wol foarkomt)\nô [ɔ.ɪ̭] hôs ("hoas") in diftongisearre ô fan "nôt", folge troch de koarte i fan "pit"\nôi [ɔ:i̭] môi ("moai") in diftongisearre ô fan "nôt", folge troch de koarte i fan "bite"\nö [ɜ.ə] böre ("boarre") de koarte e fan "lek", mar midden yn 'e mûle útsprutsen, langer oanholden en diftongisearre\n(dus mei in klankleaze sjwa derefteroan)\noe [u.ǝ] koer ("koer") de oe fan "goed"\noe [u.ɪ̭] foet ("foet") de û fan "rûch", mar wat langer oanholden, folge troch de i fan "pit"\noei [u:i̭] boeie ("boei", keatling) de oei fan "groei", mar mei de û-klank wat langer oanholden\nue [y.ǝ] kuer ("kuer", genêswize) de ue fan "flues"\nue [y.ɔ̭] buert ("buorren") de ú fan "tút", mar wat langer oanholden, folge troch de o fan "hok"\nb [b] bak ("bak") b fan "bêd"\nch [x] graich ("graach") ch fan "troch"; komt yn it Hylpersk nea oan it begjin fan wurden foar\nch [ɣ] sechde ("sechsde") g fan "drage"; komt yn it Hylpersk nea oan it begjin fan wurden foar\nd [d] dook ("doek") d fan "del"\nf [f] feast ("feest") f fan "fol"\ng [ɡ] gaans ("goes", "gâns") g fan "gers"; yn it Hylpersk ek tusken twa lûden, lykas yn: drêge ("drage")\nh [h] hûnd ("hûn") h fan "hout"\nj [j] jéald ("jild") j fan "jas"\nk [k] kaei ("kaai") k fan "kat"\nl [l] lòrts ("ljurk") l fan "lok"\nm [m] môl ("moal") m fan "mar"\nn / nn [n] nôs ("noas") n fan "nekke"\nng [ŋ] tange ("tange") ng fan "ding"\nnk [ŋk] tank ("tank") nk fan "bank"\np [p] paik ("pat", tút) p fan "pet"\nr [r] rost ("roast") r fan "rak"\ns [s] sees ("tsiis") s fan "sâlt"\nsj [ʃ] sjael ("sjaal") sj fan "sjippe"\nsk [sk] skoele ("skoalle") sk fan "skean"\nt [t] tems ("tjems") t fan "tosk"\ntj [c] tjiere ("tsiere") tj fan "tjems"; dit is de Hylperske ekwifalint fan 'e Standertfryske tsj [ʧ], dy't yn it Hylpersk\nw / v [ʋ] wynd ("wyn", waarsferskynsel), haiven ("haven") w fan "wat"\nz [z] toezen ("tûzen") z fan "tûzen"; komt yn it Hylpersk nea oan it begjin fan wurden foar\nzj [ʒ] bagaezje ("bagaazje") zj fan "garaazje"; komt yn it Hylpersk inkeld foar yn lienwurden\nIt komboerd fan Hylpen mei op 'e eftergrûn it stedsje.\nDer komme ek in stikmannich leksikale ferskillen foar tusken it Hylpersk en it Standertfrysk. Sa jout it Hylpersk siie foar "naaie" (ferlykje it Ingelske to sew), tät foar "happe" (yn 'e sin fan bernetaal foar "hynder") en öie foar "sipel" (ferlykje it Nederlânske ui). Yn 'e wurdskat fan it dialekt binne in protte wurdfoarmen bewarre bleaun dy't yn it Frysk net mear (folle) brûkt wurde, lykas het foar "wat" (ferlykje de âlde stavering "hwat") en jitte foar "noch" (âldere foarm: "jit"). "Wat dochsto dêre?" is sadwaande yn it Hylpersk "Het dweistû derre?", en "Hy is der noch net" is "Hy ys der jitte naat."\nDe ferskillen yn útspraak en wurdskat tusken it Hylpersk en it Standertfrysk binne sa grut dat de ûnderlinge fersteanberens yn gefaar komt. Lykwols hat in stekproef oanjûn dat it Hylpersk stadichoan nei it Standertfrysk tawaakst. Nei gedachten hat dat te krijen mei it tanimmende kontakt tusken de beide taalfoarmen, en mei de fêstiging fan sprekkers fan oare dialekten yn Hylpen.\nHjirûnder by wize fan priuwke fan it Hylpersk twa fragminten. Earst de begjinregels fan it gedicht Bitterswiet, fan Tiny Mulder, dat yn it ramt fan it Bitterswiet-projekt troch Gosse Blom oerset is yn it Hylpersk.\nFryske orizjineel (Tiny Mulder)\nHylperske oersetting (Gosse Blom)\nPriuwt dit lytse leafdesliet\nSil dyn ear it ea wol heine\nAs de fine drippen 't reine\nPriuwt dizze likje minnesang\nSol dyn aer wol eenkear fange\nAs de fyne droppen 't ryne\nHjirnei in proazafragmint út it mearke Fan 'e Fisker en Syn Frou, ien fan 'e minder bekende mearkes dy't troch de bruorren Grimm optekene waarden yn harren Kinder- und Hausmärchen ("Berne- en Hûsmearkes") fan 1812. It waard yn 2012 oerset nei it Frysk troch Anne Tjerk Popkema, as ûnderdiel fan 'e samling Mearkes fan Grimm. Foar dyselde bondel sette Gosse Blom it oer yn it Hylpersk, ûnder de titel De Fisker en Syn Frou.\nFryske oersetting (Anne Tjerk Popkema)\nOp in dei siet er sa wer ris mei de angel yn 'e hân yn it heldere wetter te stoarjen. Hy siet mar en hy siet mar. Doe bûgde de angel hiel djip troch. Doe't er ophelle, kaam der in grutte fisk út it wetter, in bot. De bot sei tsjin him: "Hark ris, fisker, ik freegje dy om my libje te litten. Eins bin ik net in bot, mar in betsjoende prins. Wat hast deroan ast my deamakkest? Ik smeitsje dochs net. Set my mar wer út yn 't wetter en lit my swimme."\nOp in dei seet er só wur ris te fiskjen, en sooch er geduerich yn it heldere wetter. Hy seet mar en hy seet mar. Dê geeng de dobber nei ûnderen, de dêpte yn, en dê't er ophelle, hee er in helen graeten bót oen 'e hook. De bót see tjian him: "Hear ris, fisker, yk smeak jy, leet my libjen bliuwe. Eigenlik bin yk gin bót, mar in betjoenden preans. Het hest deroen ast my daamekkest? Yk smeikje dochs naat. Sot my weróm yn it wetter en leet my swemme."\nDe Likenis fan de Ferlerne Soan yn it Hylpersk\nBlôch mei poëzy yn it Hylpersk\n↑ 1,0 1,1 1,2 1,3 1,4 Vries, Sietse de, As de taal it net oprêdt, is dy teminsten fêstlein, yn: de Ljouwerter Krante, 29 maart 2019, bylage Freed, s. 8-9.\n↑ Oenema, Rixt, Altijd knokken voor het Hylpers, yn: de Ljouwerter Krante, 19 oktober 2019, s. 3.\n↑ Hylper taal fergetten troch Lân fan taal, op: Omrop Fryslân, 12 novimber 2018.\n↑ De redder van streektalen Dyami Millarson, yn: Langs de Lijn en Omstreken fan NPO Radio 1, 5 juny 2019 (ek hjir werom te hearren.\n↑ Nij boekje mei ferhaaltsjes yn it Hylpersk, op: Omrop Fryslân, 12 maart 2016..\n↑ 6,0 6,1 Grosso, Maria del, Hindeloopen omarmt taalhelden, yn: de Ljouwerter Krante, 13 novimber 2018, s. 25.\nBlom, Gosse, Dyk, Siebren, en Zoethout, Wiebe Evert, Graet Hylper Wordebook, Ljouwert, 2019 (Fryske Akademy), ISBN noch net bekend.\nJonkman, Reitze J. en Versloot, Arjen P., Fryslân Land van Talen: Een Geschiedenis, Ljouwert, 2018 (op 'e nij besjoene werútjefte), oarspr. printinge 2013 (Afûk), ISBN 978-9 06 27 39 264, s. 97-99.\nMeulen, Arend van der, Een Hylper voelt zich Hylper en vindt veerder alles wel goed, yn: de Ljouwerter Krante, 14 maaie 1998.\nOpfrege fan "https://fy.wikipedia.org/w/index.php?title=Hylpersk&oldid=1035024"\nLêst bewurke op 19 mrt 2021 om 19.16\nDizze side is it lêst bewurke op 19 mrt 2021 om 19.16.


Buske kypt om by botsing | Omrop Fryslân (advertinsje)\nBuske kypt om by botsing 08 okt 2007 - 11:37\n0 reaksjes It buske is omkypt by de botsing (foto: Boukje Hendrika Weistra)\nOp de Foarwei yn Kollumersweach hat moandeitemoarn in oanriding west tusken in persoane-auto en bestelbuske. Dêrby rekke de bestelbus op syn kant. It ûngemak barde op de krusing fan 'e Foarwei mei de Triemsterloane. De ynsittenden kamen mei de skrik frij. Oer de oarsaak fan de oanriding is noch neat bekend.\nKorreksje meldeTrefwurden: argyfLês foarView the discussion thread.Diel dit berjocht op: 08-10Botsauto's stellen 08-10Stroomsteuring by bedriuw Besjoch ek...


Man-te-wetter dochs ferstoarn | Omrop Fryslân (advertinsje)\nMan-te-wetter dochs ferstoarn 16 mrt 2007 - 13:06\nDe man dy't tiisdei yn Drylts mei syn scootmobyl it wetter ynried, is yn it sikehûs oan syn ferwûnings ferstoarn. De man rekke tiisdei op 'e Súdwesthoekwei yn it wetter. Minsken dy't dat seagen binne de man fuortendaliks neisprongen om him derút te heljen. It slachtoffer is mei de ambulâns nei it sikehûs yn Snits brocht. Dêr is er letter dy jûns ferstoarn.\nKorreksje meldeLês foarTrefwurden: argyfView the discussion thread.Diel dit berjocht op: 16-03Goutum tsjin nijbou Ljouwert 16-03Gemeente helpt De Koarnbeurs Besjoch ek...


Presintaasje: Ynlieding foar optimalisaasje fan sykmasjines | Martech Zone\nSneon, augustus 21, 2010 Sneon, oktober 18, 2014 Douglas Karr\nMyn earste optimalisaasje kaam út 'e earste dagen fan SEOmoz gewoan fan' e fergese ynhâld op har side. As ús nij mediaburo is groeid en SEO is wichtiger wurden ... en wichtich foar in sosjale strategy ... myn tiid bestege oan SEOmoz en mei leden prate is tanommen.\nDit is in fantastyske ynlieding ta sykmasino-optimalisaasje dat Moz levere werom doe't se SEOMoz diene. It biedt wat dúdlik ynsjoch yn hoe't sykmasjines wurkje, lykas hoe't jo ynformaasje wurdt sammele, yndekseare en ranglist.\nTags: intro nei seosykmasineoptimalisearringseo basisseo begjinnerseomoz


Sint-Nikolaaskatedraal (Kazan) - Wikipedy\nadres Ulitsa Bauman, 5\nboujier 1696-1703: Bou fan de stiennen Foarbeatsjerke; 1720-1730: bou fan de klokketoer; 1885 bou fan de nije Nikolaastsjerke\nboustyl Eklektisisme (Nikolaaskatedraal); barok (Foarbeatsjerke en klokketoer)\nDe Sint-Nikolaaskatedraal (Russysk: Никольский собор) is in tsjerkekompleks fan it bisdom Kazan-Tatrastan fan de Russysk-Otterdokse Tsjerke yn Kazan, Ruslân. Sûnt 1946 is it de katedraal fan it bisdom.\nIt kompleks bestiet út de Nikolaas- en Foarbeatsjerke, dy't by de alterromte meiïnoar ferbûn binne, in frijsteande klokketoer, kapellen en in pear bestjoersgebouwen. It gehiel fan de Nikolaaskatedraal falt ûnder it kultureel erfgoed fan de Russyske Federaasje en is in toeristyske attraksje fan de stêd.\nIt is bekend dat op it plak yn 1565 al in houten Nikolaastsjerke stie. Tsjin it ein fan de 17e iuw waard op dat plak in stiennen tsjerke mei ien koepel boud. Tusken 1696 en 1703 waard njonken de Nikolaastsjerke in simmertsjerke boud, dy't as Foarbeatsjerke wijd waard, in stiennen tsjerke mei seis pylders en trije apsissen. It kin lykwols wêze dat dy tsjerke âlder is en de bekende jiertallen (1696 en 1703) op in restauraasje fan in besteande tsjerke slaan.\nTusken 1720 en 1730 waard oan de Foarbeatsjerke in fiif ferdjippings hege klokketoer boud. De slanke toer einiget mei in sipel fan kermanyske, donkergriene skobben. Yn it 18e-iuwske Kazan waarden sa in soad dakken en sipels fan tsjerken fersierd. De sipel fan de toer is hjoed-de-dei de iennige dy't mei dy dekoraasje bewarre bleaun is. Fjouwer fan de fiif koepels fan de Foarbeatsjerke datearje nei alle gedachten fan in renovaasje yn 1892.\nDe âlde Nikolaastsjerke waard yn 1883 ôfbrutsen om plak te meitsjen foar in ienkoepelige nijbou yn elektyske styl mei neoklassisistyske eleminten en in tige dekorative gevel. De Nikolaas wie foar dy tiid tige modern en wie ien fan de earste tsjerken yn it bisdom dy't in oansluting hie op it elektrisiteitsnet.\nLykas in soad tsjerken yn Ruslân waard ek de Nikolaastsjerke yn 1930 sletten troch anty-religieuze Sovjet-oerheid. Yn 1944 waard de tsjerke lykwols wer op 'e nij iepene. Twa jier letter krige de aartsbiskop tastimming om fan de tsjerke de katedraal fan it bisdom te meitsjen. De lytse tsjerke bleau ek neitiid de katedraal, ek al binne sûnt de fal fan it kommunisme de belangrykste tsjerken fan de stêd, de Ferkundigingskatedraal en de Petrus- en Pauluskatedraal, wer op 'e nij iepene.\nSkiedis op de side fan de katedraal\nOfbylden dy't by dit ûnderwerp hearre, binne te finen yn de kategory Nikolaaskatedraal, Kazan fan Wikimedia Commons.\nUntfongen fan "https://fy.wikipedia.org/w/index.php?title=Sint-Nikolaaskatedraal_(Kazan)&oldid=987968"\nDizze side is it lêst bewurke op 12 apr 2020 om 18.12.


NHL-oplieding bêste fan it lân | Omrop Fryslân (advertinsje)\nNHL-oplieding bêste fan it lân 17 mrt 2009 - 07:06\nDe oplieding 'Communication & Multimedia Design' fan de NHL, de Noordelijke Hogeschool Leeuwarden, is de bêste HBO-oplieding fan Nederlân. Alle HBO-opliedings wurde ien kear yn de seis jier kontrolearre troch in ûnôfhinklik buro. De oplieding fan de NHL skoarde 'eksellint' op it ûnderwiiskonsept. De studinten wurkje yn groepen oan opdrachten en bepale foar in grut part sels hoe't der wurke wurdt.\nKorreksje meldeLês foarTrefwurden: argyfView the discussion thread.Diel dit berjocht op: 17-03Doek falt foar damklup Wurdum 16-03Gjin jild fuortheljen lûdswâl Besjoch ek...


Studinten meitsje harren soargen oer Fryske Akademy: "goed ûndersyk is dreech" | Omrop Fryslân\nIt kiezen fan in spesjalisaasje Frysk wurdt foar studinten hieltyd minder oanloklik, as de organisaasje by de Fryske Akademy yn Ljouwert net op oarder is. Dat opmerklike lûd komt fan twa studinten dy't meartaligens studearje oan de universiteit yn Grins. Sy hawwe dêroer in brief oan de provinsje stjoerd.\nDe studinten kinne net goed ûndersyk dwaan omdat se tagong ta al bekende ûndersyksresultaten misse, seit Sierd Wiebe Prins (22), twaddejiers-studint minderheden en meartaligens oan de Ryksuniversiteit Grins. Hy hat tegearre mei treddejiers stúdzjegenoat Boukje Emma Smith in brief dêroar skreaun oan de provinsje.\nPrins: "Der binne net genôch ûndersykresultaten ta ús beskikking. Wy hawwe bygelyks net genôch tagong ta digitale boarnen. Dan wurdt it foar ús lestich om goed ûndersyk te dwaan nei it Frysk."\nDer is mar ien Frysktalige boarne (...) dêr't ik my goed op basearje kin. Dat is gjin goede situaasje.\nSierd Wiebe Prins\nPrins doch ûndersyk nei de motivaasje fan Fryske jongerein om it Frysk te brûken op Whatsapp. "Der is mar ien Frysktalige boarne út de lêste jierren dêr't ik my goed op basearje kin. Dat is gjin goede situaasje. Wy ferlykje it ek mei oare Europeeske minderheidstalen lykas it Katalaansk en it Skotsk. Dêr is folle mear omtinken foar de talen op wittenskiplik nivo."\nIen mei in dúdlike fyzje op de rol dy't de Akademy spylje moat yn de Fryske wittenskip en de Fryske mienskip\nPrins en Smith oer de nije direkteur fan de Fryske Akademy\nDe lêste trije direkteuren fan de Akademy binne net goed fuortgien, seit Prins, en de finansjele situaasje wie net op oarder. Dat lêste is ûnderswilens wol goed en no wurdt it tiid dat der in goede direkteur beneamd wurdt. Dat moat ien wêze mei 'in dúdlike fyzje op de rol dy't de Akademy spylje moat yn de Fryske wittenskip en de Fryske mienskip', sa stiet te lêzen yn it brief fan de studinten oan de provinsje.\nYn in earste sollisitaasje-omgong waarden alle gadingmakkers ôfwiisd omdat der gjin 8+-kandidaat by siet. Prins seit dêroer: "Ik bliuw efkes yn studintetaal: Op in stuit is it wichtiger datst in tentamen hellest, al is dat mei in 7."\nPetysje Feitsma Fûns: Nije Akademydirekteur moat bân mei de mienskip fersterkje Fryske Akademy wrakselet mei syktocht nei nije direkteur\nLjouwert Frysk RUG Fryske Akademy universiteit studint Frisistyk


ONS Snits pakt twadde winst | Omrop Fryslân (advertinsje)\nONS Snits pakt twadde winst 10 sep 2011 - 17:02\n0 reaksjes Sneonshaadklasser ONS Snits hat mei 4-2 wûn yn en tsjin Staphorst. Yn de earste helte foelen in soad doelpunten. Nei sân minuten stie it al 2-0 foar de Snitsers troch Cutrick Gonzales en Jurjen Bosch. Yn de tsiende minút skoarde de thúsploech tsjin. Nei in prachtige frije traap fan 20 meter wie it Chris de Wagt dy't yn de 30e minút de 3-1 oantekene. Nei rêst skoarde Cutrick Gonzales syn twadde nei in moai skot. Nei de 4-2 wie de wedstriid dien.\nKorreksje meldeTrefwurden: argyfLês foarView the discussion thread.Diel dit berjocht op: 10-09Väyrynen dochs nei Salzburg 10-09Hjoed: Lilkens oer belesting Besjoch ek...


WMO yn Ljouwert op de kop, gemeente wol frijwilligers ynsette | Omrop Fryslân\nWMO yn Ljouwert op de kop, gemeente wol frijwilligers ynsette\nDe gemeente Ljouwert wol de soarch goedkeaper regelje en dêrby frijwilligers ynsette. Der moatte wyk- en doarpskeamers komme dêr't minsken ynrinne kinne as sy help of soarch nedich binne. Dy help bart dan mei de ynset fan frijwilligers. Dat is de kearn fan de nije WMO-plannen fan de gemeente Ljouwert, yn in foarstel dêr't de ried noch oer beslute moat.\nFerslachjouwer Dieuwke Kroese is by de presintaasje fan de WMO-plannen\nDe gemeente wrakselet al mear as in jier mei it 'dossier soarch'. Fanwege grutte tekoarten moat der de kommende jierren 3,6 miljoen euro besunige wurde yn Ljouwert. Sa't no regele is, kin it net mear, want de kosten rinne alle jierren fierder op.\n"Mear tiid net nedich"\nWethâlder Herwil van Gelder fan Ljouwert presintearre tiisdei de plannen foar de nije wize fan WMO-soarch. Grutte soarchoanbieders, werûnder de Kwadrantgroep en Alliade, hiene de gemeente yn in brief frege om mear tiid foar de fernijing fan de soarch. Mar dêr is it kolleezje net op yngien.\nNeist dy grutte oanbieders binne der ek in tal lytsere soarchbedriuwen dy't graach mear tiid hân hawwe wollen. Want it betsjut foar de bedriuwen en foar de kliïnten in soad dat it stelsel oer de kop giet. Sa hat MindUp foar GGZ-kliïnten hieltyd oanjûn dat sy fine dat foar harren kliïnten de feroaringen net te grut wêze moatte. Mar wethâlder Van Gelder fynt dat yn dizze plannen genôch rekken hâlden wurdt mei dy soargen.\n"Frijwilligers dogge gjin wurk profesjonals"\nDe gemeente seit mei klam dat it net de bedoeling is dat frijwilligers it wurk fan profesjonals oernimme. Mar feit is wol dat de frijwilligersorganisaasjes fol yn byld binne no't praat wurdt oer besunigingen. De frijwilligers hawwe harren oansluten by de Vrijwilligers Organisatie Leeuwarden (VOL). Mei sechstich oansletten organisaasjes is de VOL in serieuze partner foar de gemeente.\nMei-inoar seistûzen minsken yn de gemeente Ljouwert krije op ien of oare wize soarch út de Wet Maatschappelijke Ondersteuning (WMO). De kommende tiid moatte der ôfspraken makke wurde, benammen foar minsken dy't mear spesjalistyske soarch krije. Dan giet it om bygelyks deibesteging, ien fan de djoerste foarmen fan soarch. Der wurdt opnij besjoen wa't hokker soarch kriget en dy nije hifking wurdt dien troch de ynstellingen dy't no ek de soarch jouwe.\nYn july foar de ried\nDe plannen fan wethâlder Van Gelder binne in foarstel oan de gemeenteried. Yn july sil de ried der in beslút oer nimme.\ngemeente Ljouwert Wmo\nDykgraaf Paul van Erkelens nimt nei sechtjin jier ôfskie fan Wetterskip Fryslân


'Kramer moat ekskús oanbiede' | Omrop Fryslân (advertinsje)\n'Kramer moat ekskús oanbiede' 30 aug 2013 - 16:31\n0 reaksjes Doekle Terpstra foarôfgeand oan de ledefergadering - Foto: Omrop Fryslân, Dirk Klaver\nSven Kramer moat syn ekskús oanbiede, dat fynt Johannes de Vries fan de lederied fan de KNSB. Op de gearkomste fan ôfrûne woansdei wie de lederied unanym oer it optreden fan foarsitter Doekle Terpstra. Sven Kramer is ek lid fan dy lederied, mar wie der net by. Hy joech yn de gearkomste wol telefoanysk akkoart oan de wol oanwêzige Jochem Uytdehaage. De Vries is dan ek bot fernuvere dat Kramer in dei letter sa kritysk wie. Johannes de Vries hat kontakt hân mei in soad oare kollega-lederiedsleden. Dy wolle dat Terpstra as foarsitter bliuwt.\nKorreksje meldeLês foarTrefwurden: Sven KramerKNSBDoekle TerpstraView the discussion thread.Diel dit berjocht op: 30-08'Weromkomme op wedstriid' 30-08Uche Nwofor nei SC Hearrenfean Besjoch ek...\nReedriden op natueriis wurdt nasjonaal erfgoed Hjoed, 10:17 It reedriden op natueriis wurdt Nasjonaal Ymmaterieel Erfgoed. De KNSB hat it fenomeen foardroegen foar de nasjonale ynventaris, dy't gearstald... Soad Friezen nominearre foar 'sportminsk fan it jier' 04 des 2016 - 21:02 Reedrider Sven Kramer, sylster Marit Bouwmeester en turnster Sanne Wevers binne nominearre foar de titel 'sportman en sportfrou fan it jier'. De ... Jillert Anema lilk: ''Kramer hâldt gjin rekken mei oaren'' 02 des 2016 - 13:40 Reedrydcoach Jillert Anema is lilk dat Sven Kramer takom wike net meidocht oan de wrâldbekerwedstriden op It Hearrenfean. Dat hat er sein by de... Kramer docht net mei yn Thialf: ''It wie in dreech beslút'' 02 des 2016 - 8:14 Sven Kramer docht takom wike net mei oan de wrâldbekerwedstriden yn Thialf op it Hearrenfean. Dat skriuwt er freed yn syn kolumn yn de Telegraaf.... (advertinsje)


Mei scootmobyl de sleat yn | Omrop Fryslân Skip to main content\nMei scootmobyl de sleat yn 03 sep 2011 - 13:53\n0 reaksjes In 77-jierrige man út Hallum is freed yn Feinsum mei syn scootmobyl in sleat ynriden. De man ried op de Hege Hearewei yn it doarp. Doe't der in tsjinlizzer oankaam, rekke er de macht oer it stjoer kwyt en kaam er yn de sleat telâne. Omstanners hawwe de man út it wetter helle. Hy rekke net ferwûne. Plysjes hawwe him nei hûs ta brocht.\nKorreksje meldeLês foarTrefwurden: argyfView the discussion thread.Diel dit berjocht op: 03-09Bierblikje tsjin auto goaid 03-09Nei 5100 km draven wer thús Besjoch ek...


Tryntsjebuorren diel 4 – Oud Bozum\n10 januari 2022 10 januari 2022 door Teatske Lanting\nEn dan geane we no nei de rjochterkant fan de Tryntsjebuorren, Sjoen fanôf de Waltawei. Yn feite hawwe we it hjir oer de efterkant fan de Havens.\nDe foarkant stiet oan de Havens. Oan de kant fan de Tryntsjebuorren wiene der út sein it pakhús dus noch 2 húsen. It wiene mar lytse húskes, mar hiel gewoan foar dy tyd. Se waarden ferhierd en ien fan de hierders wie Durk Jellema. Durk hie de grientesaak der’t der mei begûn wie op it Amelân. Se ha ek wenne op Tryntsjebuorren 2 (Hjiroer letter mear). Neel wie ferstoarn en Durk wenne der noch allinnich. In oare hierder yn de 50-er jierren wie de fam. Snijder (fersekeringsagent). Fan dizze húsen binne der amper foto’s, mar Peekje Jellema in omkesizzer fan Durk hat ús in foto stjoert, fan it hûs der’t omke Durk wenne. Dan ha we dochs noch in beeld fan dit hoekje. We binne der bliid mei Peekje.\nNo earst in foto fan in skilderij dat Ate de Vries eartiids makke hat fan de Tryntsjebuorren. It wie yn it besit fan Germ en Janke Wieringa en omkesizzer Tim Wieringa hie der in foto fan. Mar it skilderij wie net yn har besit. Is der immen dy’t it wit?\nIt is in moai tiidsbeeld doe’t it stik Havens -Tryntsjebuorren noch net ôfbrutsen wie. It pakhús is efteroan moai yn beeld en ek de wenninkjes kist goed sjen. Sa ek Tryntsjebuorren 1 moai yn beeld en oer it oare hûs ( no Jan Venema) letter mear.\nskilderij fan Ate de Vries.\nDe achterkant fan de havens. De fotograaf stie op ‘e Tryntsjebuorren. It hûs waard doe bewenne troch Durk Jellema omke fan Peekje en Lolke Jellema. Hja steane op dizze foto 1953\nIt pakhûs wie al wat yn ferfal en dizze foto hjirûnder is makke troch it neiteam fan Leense en Mintsje Wagenaar. Heit Harm Eijsinga lit yn 1963 oan syn bêrn sjen wer’t oerpake en beppe wennen. Harm wie trout mei in beppesizzer fan Leense en Mintsje. Hjirnei is it allegearre ôfbrutsen.\ndoe wie it al net mear bewenne, en it is no net mear foar te stellen dat it der sa útseach. No is it gersfjild en de tún fa Hendrik en Dieuwke Jonker. Rjochts sjuche jo nog de muorre fan Tryntsjebuorren 1.\nTryntsjebuorren. foto is makke in 2017, Doe wenne de familje Vermaat hjir noch.\nNo it hûs fan de famylje Kampen,\nSa om 1832 hinne, it begjin fan it kadaster, wie de al earder neamde timmerman Jan Hendrik Westerhuis de eigner fan it stik lân efter de dr.Miedemastrjitte en de Havens 3 en 5. (Baard E 472) De Waltawei wie doe ek noch hielendal net beboud.\nDe eerste kadastrale kaart fan Boazum, uit 1832.\nIn 1861/1862 wurd it hûs bout op perceel Baard E472. Wa’t it doe bewenne is net bekend, mar wol is bekend dat Westerhuis it yn 1874 ferkocht oan timmerman Biesma, doedestiids ek in fermeamd timmerbedriuw in Boazum. Biesma wie ófkomstich fan Oentsjerk en trout mei Dieuwke van der Maen, dochter fan ‘e onderwijzer Van der Maen. Sij wennen doe yn de no Dr. Miedemastrjitte nr. 8. Biesma ferbout it hûs oan ‘e Tryntsjebuorren en ferkeapet it yn 1880 oan Durk Aukes Bootsma, boer te Boazum.\nbewiis fan lidmaatskip Herfoarme Tsjerke Durk Aukes Bootsma 1836. Numer 5 (bron alle friezen)\nDy hat er net lang wille fan hân, want hij stoar yn 1882. Frijfeint en 84 jier. It hûs giet nei de erven, omkesizzer Auke Bootsma en syn broers en susters. Omkesizzer Auke ferkeapet yn 1883 in grut stik hiem, en hjir wurdt dan in pleatske opbout. (No al lang wer ôfbrutsen). Letter is der wer in stik hiem by it hûs kommen. Want doe’t Jan Willem de Jong letter ferboude fûnen se de dongkelder werom. Hjir aanst mear oer.\nAuke docht it hûs oar oan syn broer Bote, en Bote ferkeapet it oan Thomas Klazes Bouwer. Kleermaker Bouwer sil hjir oan’t 1933 te wenjen bliuwe.\nThomas Klazes Bouwer 1905\nnoch bewarre bleaun in originele kleanhinger fan Bouwer . besit Frans Tolsma)\nYn de LC fine we ferskate adfertinsjes wat my syn wurk te meitsjen hie.\nNeidat Bouwer ferstoarn is en soan Klaas it hûs yn syn besit kriget, wurdt it in oantal jierren ferhiert (net bekend oan wa) oan’t er it yn 1941 ferkeapet oan Eldert Schaap. Sij buorken op Yndyk mar ha der sels net wenne. Wol witte we dat yn de oarlochsjierren Durk Jellema (grienteman) mei syn frou Neel it bewenne. Hja kamen fan it Amelân mei harren grientesaak en wennen oan de iene kant, en oan de oare kant wennen harren soan Jurjen Jellema mei syn frou Akke en de bêrn. Letter gongen Durk en Neel nei it hûs acherkant Havens. En Jurjen en Akke emigrearden nei Kanada.\nde gesinskaart fan Eldert Schaap en syn frou. is fan 1930 doe binne se trout en kamen yn Boazum fanút Terkaple.\nOp de foargrûn Dirk Jellema , de eardere grienteboer en Teun de omkesizzer en opfolger yn de grientewein. 1954.\nDer sil ek noch wol arbeiders yn it hûs wenne ha, mar wol witte we dat Ymke en Tiete Punter der begjin 50er jierren kamen te wenjen. Ek hja wennen earst oan de achterkant fan it pakhûs. Ymke wie doe arbeider bij Simon Baukes van Dijk. Dizze lêste kocht it hûs yn 1957, as de famylje Schaap ek emigrearret nei Kanada.\nDe famylje Punter hat der oant 1964 wenne, Ymke krige in baan bij Philips (der wiene yn die tiid in protte arbeiders dy’t oerstapten nei grutte concerns sa as de Hoogovens as Philips. Fêst wurk, faak ek in wenning.\ntroufoto Ymke en Tiete Punter 1950\nYn 1963 stoar Meinte van Dijk troch de tonger en gongen syn frou Jitske mei de trije bêrn fan de pleats op Yndyk. Hja kamen te wenjen oan de Tryntsjebuorren. It wie al yn 1959 wat opknapt, it koe sa wol.\nSe hawwe hjir oan”t 1974 wenne, doe wiene de húsen oan it Altaplein klear en krigen se in moai nij hûs taskikt.\nde adfertinsje fan de ferkeap fan de beide hûzen oan de Tryntsjebuorren. bron LC\nIt hûs oan de Tryntsjebuorren waard doe troch Simon Baukes van Dijk ferkocht oan Jan Willem en Ellen de Jong. Se hiene ien soan Timon en krigen yn Boazum noch in famke Marije. Jan Willem begûn algau te ferbouwen, Want it hûs wie yn net al te beste staat. De sliepkeamers earst mar oppakke . In kajút op de foarside, en in douche wiene wol it wichtigste. Yn de 70er jierren hat Jan Willem wat jierren net yn it hûs wenne. Ellen hat der in oantal jierren allinnich wenne mei de bêrn. Oan’t begjin 80’er jierren. Doe ferhúse Ellen en kaam Jan Willem der wer te wenjen mei syn nije partner Seireen Marra.\nDoe waard de rest fan it hûs goed oanpakt. Oan de achterkant kaam in nije gevel mei in oare keuken. Der is earst in muorre omhinne bout en de binnenkant letter ôfbrutsen. De kezinen waarden oanpakt, de foardeur derút, de yngong en in garage kamen oan de rjochterkant fan it hûs. En it dak waard fernijd.\nJan Willem hat it measte wurk sels útfiert mei help fan foaral Rolf Martens, en syn famylje. Moai detail: de túnduorren en in grut part fan de keuken kamen út it âlde Antonius sikehûs. Ek binne hast alle stiennen wer op ë nij brûkt. De hiele famylje wie faak oan it stienbikjen.\n1975 it twadde dak is fan ‘e ald buorkerij.\nfoto’s fan de ferbouwing mei tank oan Jan Willem\nWe krigen fan in eardere bewenner Sjoerd Punter ek noch wat foto’s fan it hûs en de omjowing dy’t er yn 1996 makke hat,\nYn 2006 is it hûs yn de ferkeap kommen. de famylje de Jong gong nei Snits ta te wenjen en it hûs waard ferkocht oan Jan en Kitty Vermaat. Jan wie byldzjend kunstner en hat it fak hjir ek noch wol útoefene foar safier syn sûnens it taliet. Graach mocht er in kuierke troch it doarp meitsje en ek in praatsje hâlde.\nJan en Kitty Vermaat 65 jier Doarpsmienskip, Op de Tryntsjebuorren foto fan 2011 mei tank oan B.J. Bouma\nYn 2017 hawwe se beslúten om werom te gean nei Woerden, en it giet goed mei harren.\nDe famylje Kampen hat it doe kocht en wenjen der ek al wer in pear jier mei plezier.\nMei tank oan Yke, Sjoerd, Hessel, Frans, B.J. Bouma en J.W. de Jong.\nOare kear de lêste.


Doeksen wol frachtskip útwreidzje mei diel foar passazjiers | Omrop Fryslân (advertinsje)\nDoeksen wol frachtskip útwreidzje mei diel foar passazjiers 20 apr 2015 - 15:32\n0 reaksjes MS Noord-Nederland - Foto: Rederij Doeksen Rederij Doeksen hat sân skipswerven útnoege om in offerte út te bringen foar de ferbouwing fan it frachtskip MS Noord-Nederlân. It giet om seis werven út it noarden en ien út it westen fan it lân. Doeksen wol it frachtskip mei tweintich meter ferlinge en geskikt meitsje foar twahûndert passazjiers. Boppedat moat it sa ferboud wurde dat it skip op grien gas farre kin. De werven hawwe oant seis maaie de tiid om te reagearjen. Twa wiken letter makket Doeksen dan bekend wa't it skip ferbouwe mei.\nKorreksje meldeLês foarTrefwurden: DoeksenferbouMS Noord-NederlandView the discussion thread.Diel dit berjocht op: 20-04Swimbaden betinke nije lesmetoaden foar flot diplomaswimmen 20-04Sander de Rouwe noch Twadde Keamerlid oant 19 maaie Besjoch ek...


Grutste keunstwurk Claudy Jongstra yn Amearika | Omrop Fryslân\nGrutste keunstwurk Claudy Jongstra yn Amearika\n03 maaie 2017 - 13:05\nFoto: Claudy Jongstra\nKeunstner Claudy Jongstra út Spannum ynstallearret woansdei har grutste keunstwurk oait yn de bibleteek fan Philadelphia, yn Amearika. It wurk hjit 'Fields of Transformation' en it komt te hingjen yn de 'Moelis Family Grand Reading Room' in Penn Libraries, in nije stúdzjeseal mei as doel mear stilte te kreëarjen foar lêzers en studinten. It keunstwurk 'Fields of Transformation' bestiet út trije enoarme wandkleden; it grutste is hast 6 by 15 meter.\nIt is makke fan filte wol en puere side. Dêrom wurket it akoestysk tige goed om stilte te bieden foar konsintraasje, lêze en studearje. De seal en it keunstwurk is in gearwurking tusken Claudy Jongstra en it arsjitekteburo Gensler. Dit buro hat Jongstra frege neidat se filten keunstwurken makke hie foar oare gebouwen yn Philadelphia, 'Light Court' en it restaurant fan de Barnes Foundation.\nIt keunstwurk is makke fan wol fan it Drintsk heideskiep, mei indigoblau, wite side en it goud fan de kamilleplant. De pigminten komme út planten dy't Jongstra sels ferbout yn har botanyske tún. Neffens de omskriuwing fan keunstner Claudy Jongstra: "....definieert het kunstwerk de ruimte en verwelkomt de gebruiker die kennis in inzicht en eeuwige wijsheid wil omzetten door deze transformatie vanuit het hoofd naar het hart te visualiseren."\nClaudy Jongstra keunstwurk Philadelphia\nFryske lânbou moat net fierder op slot set wurde\nTreinûngelok Harns twingt ûndersyksried ta ekstra ûndersyk


Fryske ferhalen yn de nije podcastrige ‘Boekekast’ » Afûk\nBoeken fan Fryslan Frije tiid Oer it Frysk Uncategorized @fy\nBoeken fan Fryslân en Omrop Fryslân lansearje de nije podcastrige ‘Boekekast’. Spesjaal foar leafhawwers fan Fryske ferhalen. Alle wiken komt op snein in nij literêr ferhaal online. In boek lêze dochst meastentiids thús yn 'e loaie stoel, mar mei in podcast hast Fryske ferhalen altyd en oeral by dy.\nYn Boekekast wurdt alle wiken in oar Frysk ferhaal as podcast brocht. It giet om ferhalen fan Fryske skriuwers of fragminten út aktuele romans. Ferhalen dy’t yn Boekekast foarby komme binne ûnder oare ‘De Achttjin’ fan Aggie van der Meer, ‘De trekken fan Troje’ fan Hein Jaap Hilarides en ‘Wurk’ fan Elske Schotanus. Snein 29 septimber wurdt út ein setten mei ‘Parallaks’ fan Janneke Spoelstra. De twa partijen wolle hjirmei de Fryske literatuer ris op in oare wize ûnder de oandacht te bringen.\nBoekekast is te finen op Omropfryslan.nl/boekekast.


Dit binne de 10 wichtichste noviteiten fan iOS 10 | Gadgetnijs\nVillamandos | | Appel, Oer ús, Software\nJuster de WWDC 16 en krekt lykas wy allegear ferwachte Apple presinteare offisjeel in nije ferzje fan har iOS-bestjoeringssysteem, Spesifyk de ferzje iOS 10, dat wy as in earste gearfetting koene sizze dat se yntern in pear feroarings hawwe, mar in protte ekstern, en ek ús in goeie hânfol ynteressante funksjes oanbiede dy't wis mear dan ien brûker tige tankber wêze sil.\nAs jo de presintaasje juster misten of se gewoan wolle besjen, sille wy jo hjoed de 10 wichtichste noviteiten fan iOS 10. sjen litte. It is wier dat d'r mear dan 10 binne, mar wy binne bleaun by de wichtichste en foaral mei dy dat sil it measte bydrage oan al dy brûkers dy't in iPhone as in iPad hawwe.\n1 Fuortsmite native Apple-apps\n2 Skerm beskoattelje\n7 Oer ús\nFuortsmite native Apple-apps\nDit hat ien fan 'e grutte oanfragen west fan brûkers sûnt de heule tiid, dy't einlings wier is mei de komst fan iOS 10. En it is dat de mearderheid fan brûkers oant no ta twongen waard applikaasjes te ynstallearjen dy't se noait brûkt hawwe. Sadree't iOS 10 op in offisjele manier komt, Elke brûker kin de folgjende applikaasjes wiskje dy't natuerlik binne ynstalleare op 'e iPhone en iPad;\nIt slotskerm wie ien fan 'e grutte soargen fan brûkers en wêr't se de measte fersiken oer dienen. Apple like net, mar naam notysje en hat nije ûntjouwingen opnommen.\nUnder harren is de mooglikheid om it slotskerm te aktivearjen gewoan troch it apparaat op te heffen, Hjirmei kinne wy de notifikaasjes sjen sûnder op ien knop te drukken. Op it stuit yn 'e beta-ferzje foar ûntwikkelders hawwe wy wat opsjes ferlern, lykas ûntskoatteljen troch in koade of troch te gliden, mar it is te ferwachtsjen dat dizze opsjes wer oanwêzich wêze sille yn' e definitive ferzje fan iOS 10.\nSiri, de stimassistint fan Apple sil net in soad nije funksjes of ferbetteringen bringe fan 'e hân fan iOS 10, mar it is iepen west foar alle ûntwikkelders. Dit betsjut dat applikaasjes fan tredden, dat is net Apple, Siri kinne brûke.\nWy kenne, teminsten foar it momint, de applikaasjes dy't de Cupertino-spraakassistint sille brûke, mar sa't wy wisten, koe sels WhatsApp ien fan dizze applikaasjes wêze.\nKaarten is ien fan 'e applikaasjes wêryn Apple it measte wurket om it hieltyd ienfâldiger en tagonkliker te meitsjen, en ek besykje ôfstannen mei Google Maps te ferminderjen. Hjirfoar sille wy mei de komst fan iOS 10 sjen hoe't it produktiver wurdt, ús oanbiede Suggestjes basearre op lokaasje en mei in nije manier fan navigearjen dy't ús ferkearsynformaasje toant.\nDerneist, en om ôf te meitsjen wat al in perfekte applikaasje is, as jo in kompatibele auto hawwe, kinne jo de ynstruksjes ûntfange troch Maps ûntfange op 'e konsole fan jo auto. Hjirmei hoege jo de iPhone net kontinu te besjen en kinne jo jo eagen rjochtsje op wat der echt ta docht, de wei.\nApple neist oankundigje dat Apple Music al 15 miljoen beteljende brûkers hat berikt, kundige oan nijsgjirrich nijs, hast allegear op ûntwerpnivo, Ik kundigje ek wat feroarings yn 'e ynterface oan wêrtroch brûkers de applikaasje op in ienfâldiger en yntuïtiver manier kinne behannelje.\nAs jo gelok genôch binne om iOS 10 al te probearjen, sille jo hawwe opmurken dat in nije applikaasje ferskynde, Thús. Dêrfan kinne jo elke tagong kontrolearje kompatibel mei HomeKit en senario's konfigurearje, ferskate apparaten tagelyk oanpasse.\nSiri sil ek in liedende rol hawwe en dat kinne wy mei Apple's stimassistint ferskate HomeKit-opsjes behannelje.\nDe tapassing fan Oer ús fan dy yn Cupertino hat ek in werynrjochting ûndergien, om no it wichtichste nijs op in promininte manier en boppe alles sjen te litten, sadat gjin brûker ien inkeld relevant nijs mist.\nD'r is ek oar goed nijs en it is fan dizze applikaasje dy't wy tenei kinne lêze op 'e National Geographic publikaasjes en oare betelmiddelen. Uteinlik kinne wy wat fan it wichtichste nijs lêze dat kin foarkomme yn 'e foarm fan applikaasjes.\nMei iOS 10 kinne wy sizze dat net iens de tillefoanapplikaasje is bewarre fan 'e ferbetteringen en feroaringen. Elke brûker kin no tagong krije ta de transkripsje fan spraakberjochten, de identifikaasje fan de tillefoans dy't jo net hawwe bewarre yn jo tillefoanboek.\nOanfoljend VoIP-oproppen binne soepel yntegreare mei de nije ferzje fan it bestjoeringssysteem fan Apple, De kontaktkaarten hawwe ek wat feroaringen ûndergien om ús de manieren sjen te litten wêrop wy faker kommunisearje mei ús kontakten.\nFoto's sille folle yntelliginter wurde mei de komst fan iOS 10 en it is dat it bygelyks sil hawwe tûke gesichtserkenning dat sil de gesichten fan jo foto's detektearje. Dit sil ús bygelyks tige helpe by it sykjen nei foto's wêryn in freon of sibben ferskynt.\nDerneist, neimakke oare tapassingen fan dit type, wurde de foto's groepeare op eveneminten, lokaasjes of datums. Apple hat dizze funksje neamd "Memories" en it sil te krijen wêze op iPhones en iPads, mar wy moatte wachtsje op 'e offisjele komst fan' e lêste ferzje fan iOS op ús apparaten.\nOm de list mei nijs yn iOS 10 of teminsten it wichtichste te sluten, sille wy de ferbetteringen sjen dy't binne makke oan 'e Berjochten-applikaasje. Fan 'e komst fan' e nije ferzje fan iOS sille wy hawweTagong ta de Emoji-foarsizzing as de mooglikheid om guon wurden, lykas iPhone, te ferfangen troch in lyts Apple-terminal, dat is troch in emoji.\nDerneist, en om dizze al goede applikaasje ôf te meitsjen, kinne wy berjochten skriuwe mei natuerlik skriuwen, kinne wy fideo's stjoere dy't wurde spile ûnderoan it skerm. En lykas in protte oare dingen sil dizze applikaasje tenei ek iepen wêze foar ûntwikkelders, dat is sûnder mis geweldich nijs.\nWat tinke jo fan it haadnijs dat wy genietsje kinne, hooplik gau, yn iOS 10?.\nFolslein paad nei artikel: Gadgetnijs » Algemien » Oer ús » Dit binne de 10 wichtichste noviteiten fan iOS 10


Klinke mei in healleech en in healfol glês - de Moanne\nPublisearre op vrijdag, 13 februari 2015 · Reagearje\nFyftich jier lyn kaam Sido Martens op de ULO by Piet Kok yn de klasse. Dat wie it begjinpunt fan in muzikale reis troch it libben. In reis mei in knik der yn: fan begjin jierren tachtich oant yn de jierren njoggentich rûn Martens sa hurd mooglik by de muzyk wei. Mar ûntsnappe koe er net, de muze krige him wer by it nekfel. Mei de útjefte ‘Als het klinkt dan klopt het’ (boek + 2 cd’s) fiert de sjonger, gitarist en ferskeskriuwer syn jubileum.\nKok spilet in foarname rol yn it ferhaal fan Martens. Ek hjoed-de-dei liket de bân der noch te wêzen. Op it stuit dat ik de nijste cd fan Sido Martens yn de spiler triuw, attindearret Kok my fia Facebook op it feit dat er yn in nije band sit: The Woodyband. Yn it midden fan de jierren sechstich harkje de beide Ljouwerter jonges tegearre platen en besykje dan sels ek ferskes te meitsjen en te spyljen. Letter sitte se yn groepen as Hello (single’tsje yn 1970) en Farmer’s Union (ek mei Nanne Kalma).\nSa’t ‘Zo die klinkt’ hearre lit dat Martens goed yn syn muzikale fel stekt en syn topfoarm fan de lêste jierren trochset, sa is ‘Zo die klonk’ in aardige werjefte fan it wynderjende paad dat hy ôflein hat.\nIn kassettebandsje mei opnames fan Farmer’s Union komt troch dom tafal terjocht by de band Fungus, dy’t in nije gitarist nedich is. Dan begjint foar Martens in nuvere, mar suksesfolle tiid. Hits, ynternasjonale toernees, it hâldt net oer. Nei goed oardel jier – en in soad hinne en wer reizgjen fan Fryslân nei Vlaardingen – hat er syn nocht der ôf, en giet solo. “Ik tocht dat it gewoan sa fierder gean soe, mei hits en optredens”, fertelde er koart foar de presintaasje fan ‘Als het klinkt’. “Mar sa wurke it net.”\nYn 1980 besiket er it nochris, keapet sels in djoere acht spoaren rekorder, nimt in Nederlânsktalige plaat op en giet fol goede moed mei de gitaar op ‘en paad. Foar in optreden op it hiem fan in pleats by Arnhim brekt er. “Ze hadden me mijn slaapplek voor die nacht aangewezen: een aftandse caravan waar de kippen nog in rondscharrelden. Ik raakte in een soort van paniek (…) Ik droop af naar huis. Er kwamen slechte jaren aan.”\nMartens giet net al te bot op de matearje yn, it boek is earder in flot oersjoch mei in soad foto’s. Dy foto’s fertelle lykwols in soad. Fan de ûnbekommere, langhierrige Sido dy’t folk en wille makket mei syn freonen, oant de Sido nei Fungus, dy’t siket en allegeduerigen en benammen iensumheid en stress útstrielet. Syn muzykleaze perioade en de weromkear nei it muzikantskip, oer dy tiid giet Martens de skriuwer wat koart om ‘e hoeke.\nBy it boek sitte twa cd’s. Ien dêrfan hjit ‘Zo die klinkt’ en dat is in album dat fierder giet yn de trant fan syn foarige, in jier earder ferskynde ‘Rodondendrongloria‘. Steatlike, akoestyske ferskes mei poetyske teksten en rake aksinten fan akkordeon (spile troch Jan de Vries), cello (Sebastiaan Wiering) of fioel (Hubert Heeringa). Lielian Tan (slachwurk) en Willo de Bildt (bas) binne al jierrenlang de fertroude ritmeseksje. Wat ‘Als het klinkt’ hearre lit, is dat Martens al lang net mear siket, mar ryklik oan it ‘finen’ is.\nIt binne troch de bank nommen allegear kearnachtige ferskes, dy’t somtiden as koarte films oerkomme. Nim bygelyks de iepener ‘De vissen’, mei in tekst dy’t op poetyske wize rekket, sûnder falsk sentimint, en in hiele wrâld yn him hat, dy’t 2:36 lang is, en mannich libbens djip. Oft it no it tige gefoelige ‘Mam’ is, it wat driuwendere ‘Dit kind’ of it brodzige ‘Hof van genade’ (mei in sfearfolle bydrage fan sjongeres Marieke Koenders), in soele mankelikens, swier fan âlde simmers en koel ferjitten, strielt út oer de hiele skiif.\nIn stik luchtiger is de griemmank fan ferskes op de oare cd ‘Zoals die klonk’. Nee, gjin kolleksje fan earder ferskynde âldere nûmers, mar in eklektysk feest fan net earder (op cd) útbrochte demo’s foar de wiere diskofyl. It begjint mei ferskes dy’t Sido opnaam mei sjongeres Lidwien yn 1973 en giet dan fia obskuriosa as ‘Cambuur, Cambuur’ (Ko en de Counters, 1979), in tal reklameridels út de jierren njoggentig (Batavus, Vredestein en VVV Friesland Meren) nei dizze ieu en opnames as de kerstcrisishit ‘Zalig inhalig Kersfeest’.\nSa’t ‘Zo die klinkt’ hearre lit dat Martens goed yn syn muzikale fel stekt en syn topfoarm fan de lêste jierren trochset, sa is ‘Zo die klonk’ in aardige werjefte fan it wynderjende paad dat hy ôflein hat om yn de goede foarm te kommen. Dy âldere opnames binne net altiten digitaal opsnolke, de lûdskwaliteit is wikseljend en ek de kwaliteit fan de ferskes sjit op en del. Mar op syn minst binne se fermaaklik en somtiden (‘Fothingeray’, yn 2003 opnommen mei Novelle, of the folky prog fan ‘Sûpenbrij’) net te missen.\nBy de ferskes út it argyf skriuwt Martens dan wer de iene nei de oare anekdoate en dat smyt dochs wer wat ekstra ynformaasje op oer de somtiden bisarre wrâld fan de popmuzyk. “Ik stuurde me arm aan casettes naar diverse omroepen en platenmaatschappijen, altijd met hetzelfde soort reacties: best leuk, maar commercieel niet interessant”, skriuwt er by ‘De Hit Man’ (1982), in dúdlike poging om in hitsje te skriuwen. Neffens in âld promotor wie Martens net ekstreem genôch foar it grutte súkses. Mar neffens de jubilaris is it net te let. “Drank, drugs, religie, morbide hobby’s, monomane extravaganza, veelwijverij? Het kan allemaal nog, wie weet.”\nWa wit. Miskien docht it fertuten om dochs mar wer ris dy Piet Kok op te sykjen. Dy syn nije band hjit fan The Woodymen, dat is dochs aardich op it rantsje?\nAls het klinkt dan klopt het (boek + 2cd’s), Sido Martens, Ren Pen Producties.\nRT @Planeetarjan: It iepenjen fan fjoer https://t.co/sBwqQk7bTX


Stim ôf op Omrop Fryslân Radio en harkje om plm. 11.00 oere nei it Taalpraatsje fan Praat mar Frysk. Om ’e 14 dagen hearst by Muzyk yn Bedriuw fan Arjan Overmaat de leukste nijtsjes en nijsgjirrige tips oer it Frysk. Bygelyks oer de betsjutting of eftergrûn fan guon wurden, oer nije apps, boeken, projekten en aktiviteiten, oer optredens fan skriuwers en dichters, oer nijs út oare lytse taleregio’s en noch in hiel soad oare ûnderwerpen. Harkje mar!\nTwa ferhalen en trije gedichten wurde dit jier bekroand mei in Rely Jorritsmapriis. It giet om de ferhalen ‘Ik doch it foar dy’ fan Elmar Kuiper út Jorwert en ‘Kimboeëwij’ fan Geert Nauta út Wergea. De winnende gedichten binne ‘Sleau mei lok’ fan Jetske Bilker (Achlum), ‘Wy kinne…’ fan Henk Nijp (Mantgum) en ‘Ik miende’ […]


Man ferwûne by auto-ûngelok 27 nov 2012 - 11:11\n0 reaksjes In automobilist fan Sint Anne is moandeitejûn ferwûne rekke by in iensidich ûngelok. De 30-jierrige man ferlear op de N383 by Ljouwert de macht oer it stjoer en kaam yn de berm telâne. Hy kaam dêrnei op de oare helte fan de dyk ta stilstân. De man hie gjin feilichheidsriem om. Hy is mei rêchklachten nei it sikehûs brocht.\nKorreksje meldeLês foarTrefwurden: ûngelokSint-AnneView the discussion thread.Diel dit berjocht op: 27-11'Dialooch oer Frysk nedich' 27-11Plysje arresteart oplichter Besjoch ek...\nEarste fan tolve stjerrehutten komt by seedyk It Bilt Juster, 22:46 By Swarte Haan, by Sint-Anne op It Bilt, komt de earste fan tolve stjerre-útsjoch-punten fan it Waadgebiet. Fjouwer jonge arsjitekten meitsje dêr... Buske rydt tsjin hûs, sjauffeur en bewenners mei skrik frij Juster, 11:44 Op de Dokkumerwei tusken Ealsum en Dokkum is moandeitemoarn in buske fan de dyk rekke en tsjin in hûs botst. De bestjoerder fan it buske en de... Trije ferwûnen troch frontale botsing by Reahel Juster, 8:30 Trije minsken binne moandeitemoarn betiid ferwûne rekke by in frontale botsing tusken Reahel en It Hearrenfean. It ûngelok waar feroarsake troch... Twa minsken ferwûne by ûngelokken Snits 15 jan 2017 - 11:38 By twa ûngelokken yn Snits binne sneintemoarn minsken ferwûne rekke. It earste ûngelok wie oan de Alde Oppenhuzerwei. In autobestjoerder waard net... (advertinsje)


Dingen te dwaan yn Kildare\nCo. Kildare is miskien ien fan 'e lytsere greefskippen fan Ierlân, mar it is fol mei dingen om te ferkennen en te ûntdekken - yn feite is d'r safolle te sjen en te dwaan dat it lestich kin wêze om alles yn ien fakânsje te persjen!\nKildare is it berteplak fan Arthur Guinness en Ernest Shackleton, mar noch fierder weromgean wie Kildare thús foar Sint Brigid, ien fan 'e trije beskermhilligen fan Ierlân. Cill Dara, wat "tsjerke fan 'e ik" betsjut, is de Ierske namme foar Kildare, lykas de namme foar it kleaster stifte troch St Brigid, dat in wichtich sintrum waard foar iere kristendom yn Ierlân.\nMei dizze hoemannichte skiednis, modern en âld, is it net ferrassend dat skiednis en erfgoed jo omringje wêr't jo ek gean yn Co Kildare - it hert fan it Alde Easten fan Ierlân.\nHuzen en tunen\nKuierje & kuierje\nNatuer en wyld\nKildare's bêste golfbanen\nWurkende stoeterij dat de thús is fan 'e ferneamde Japanske tunen, St Fiachra's Garden en Living Legends.


Under de offisjele iepening fan taalsintrum Obe op freed 2 febrewaris droech skriuwster Nynke de Jong in column foar oer har memmetaal. By de foardracht wienen gasten oanwêzich dy’t belutsen wienen by it ta stân kommen fan it nije taalsintrum op it Aldehoustertsjerkhôf. Mei tank oan Lân fan Taal is de folsleine tekst no hjir te lêzen, yn in Fryske oersetting.\nYn myn holle fjochtsje it Frysk en it Nederlânsk hieltyd om foarrang. It bart my op mominten dat ik yn it Nederlânsk besykje út te lizzen dat ik my in bytsje ‘lêbich’ fiel, of ‘heal’. As ik wat ‘gremitich’ bin. Besykje it út te lizzen oan in Hollander, en je komme der net út. It Frysk hat foar in soad gefoelens bettere wurden. Mar as ik mei in djip-Fries praat, besykje ik út alle macht de Nederlânske wurdsjes derút te hâlden. Brûk ik yniens wurdsjes as ‘bolstjurrich’ en ‘halje trawalje’ om mar dúdlik te meitsjen dat ik wier noch wol in Fries bin. Sa slalomje ik al jierren tusken myn twa talen troch. By Fryske freonen switch ik sûnder muoite nei myn memmetaal. Bûten Fryslân praat ik hast aksintleas Nederlânsk.\nDe lestige mominten komme by grutte emoasjes. Of by grutte dronkenskip. Nei in pear boarrels kin ik faak de drang net wjerstean om it Simmer 2000-liet te sjongen. Ik kin ‘m noch hielendal út ‘e holle, en blykber moat die hiele tekst songen wurde, ûnder twang fan kening alkohol. It is in drang dy’t te fergelykjen is mei de syklike oanstriid fan Friezen om oan oare Friezen altyd metien te freegjen wêr’t se wei komme. In net te betwingen gefoel. Je moatte it witte. Fan wa bisto der ien??? Oh komst út Dronryp? Kenst Piet en Geeske?? Watt? Bist famylje fan Piet en Geeske? Myn âld buorfrou is ék famylje fan Piet en Geeske!!!\nIk wenje al hiel lang net mear yn Fryslân, mar dit silst der noait mear útkrije. Altyd it Simmer 2000-liet, altyd freegje ‘waar iemand WEG komt’. Doe ik yn ferwachting rekke fan myn dochter, no oardel jier lyn, haw ik der noch efkes oer tocht om allinne mar Frysk tsjin har te praten. Myn broer, dy’t yn Amsterdam wennet, docht dat ek by syn bern, en ik fyn it altyd sa leaf klinken. Mar dochs seach ik gau ôf fan dat idee. It fielde as bûtenslúten, as ik yn it bywêzen fan myn Brabantske man Frysk prate soe tsjin har. As woe ik oer him rabje.\nMar doe waard se berne.\nEn jou de hormoanen mar de skuld. Of de morfine. Lichtwol hie de rêchprip ek myn taalsintrum lamlein. Ik wit net hoe’t it kaam, mar ik koe allinne mar Frysk tsjin har prate. Ik hie it allinne mar oer ús lytse protter. De iennige berneferskes dy’t ik oer de lippen krige, wienen de berneferskes fan Hindrik van der Meer. ‘Efter de pleats fan omke Geart leit in grauwe baarch yn’e sleat.’ Tsjin alle beskút-mei-mûskes-fretters dy’t op ‘e kofje kamen, prate ik gewoan Nederlânsk.\nMar tsjin myn dochter, sa lyts as se wie, koe ik mei gjin mooglikheid ‘Ik ga slapen ik ben moe’ sjonge. Nee, dat moast ‘ik gean sliepen ik bin wurch’ wêze. It wie myn memmetaal. As waard ik troch har begjin weromslingere nei myn begjin. De widze, wêr’t sy no yn lei te sliepen, wie oait myn widze. As krige ik by dy widze fergees en foar neat de taal fan myn jeugd.\nKinst rasjonele karren meitsje. In aksint ôfleare. Ferhúzje. Mar de taal fan de holle stiet folslein los fan de taal fan it hert. It hert sprekt sa’t it sels winsket te sprekken. Dêr moatst ek net tsjinyn gean. Dat moatst lekker pleatsfine litte. It is bylutsen. Wilens prate we Nederlânsk. Utsein as ik boas bin. Dan praat mama Fries. ‘TINK DEROM JANNE’. En as se sliepen giet. Dan is it ‘Ik gean sliepen, ik bin wurch’ en ‘Sliep seft myn berntsje’.\nEn as ik it ljocht útdoch en de doar ticht, ropt myn dochter tsjintwurdich út harsels ‘Oan’t moarn’.


FNP: oanpak ôfsjitten fan greidfûgels yn Frankryk - FNP Fryslân\nFNP: oanpak ôfsjitten fan greidfûgels yn Frankryk\nNeffens FNP-wurdfierder Wopke Veenstra ‘raast it oan ‘e protters' dat der yn Frankryk safolle greidfûgels delsketten wurde. ‘Alle ynspannings dy't de leafst 3.000 frijwilligers fan it BFVW yn Fryslân dogge en de € 9 miljoen ynset fan de provinsje lykje op dizze manier ta weismiten keard. De oantallen skriezen binne sûnt 1960 totaal mei 68% omleech gongen, it wurdt tiid om it tij te kearen'.\nAs de moasje fan de FNP oannommen is, kinne de Europarlemintariërs fan de EFA dêrmei oan it wurk. Neist de ynset foar in algemiene beskerming fan skriezen, ljippen, tsjirken, strânljip en wylp sil de EFA him dan ek ynsette foar in ferbod op de konsumpsje fan dy fûgels yn de hiele EU.\nDe EFA (European Free Alliance) is in partij yn it Europeesk parlemint mei 11 Europarlemintariërs dy't komme út hast 50 lidorganisaasjes út hiele Europa. De FNP is ien fan de oansletten partijen.\nMotion euprotection meadow birds.pdf


september 29, 2011 door eelkesweblok\tEen reactie plaatsen\nYn 1966 ferskynde it manifest Tien over Rood. In tal jongere minsken út de PvdA wie it net iens mei de koers fan de partijbonzen, Den Uyl, Van Thijn, Duisenberg en sokken en se woenen in draei, folle mear nei links, ik sis it mar efkes ienfâldich. Se woenen bygelyks dat Nederlân de DDR en de Vietcong erkinne soe, dat der ivich ûntwikkelingshelp wêze soe, dat Nederlân út de NAVO moast at Spanje der yn kaam, dat der mear lykwicht kaam yn de leanen, dat de wurknimmers mear ynfloed yn it hâlden en dragen fan har bazen hie en dat at Juliana al ophâlde, dat we dan in republyk waarden. Ik jou ta, at je soks no stean sjogge, dat je dan wol efkes gnize moate, doe like ’t hiel serieus. Han Lammers wie ien fan de grutte mannen, letter in formeel D’66 CdKtsje. Arie van der Zwan, letter heech yn it antinivelleringsbedriuwslibben. Arie van der Hek, wie letteras NOM man ek mear yn it liberale kapitalistyske systeem ynbêdde, Andre van der Louw, wie letter ek wol wat bekaam, waard boargemaster en minister en Jan Nagel, dy’t doe yn de Rooie Haan, in VARA programma dit Tien over Rood oanswingele , no dy hat yntusken safolle dwerse stappen set yn de polityk, dy tinkt dat sosialisme inkel bestiet út it stimmen op him yn hokker partij dan ek.Hans vander Doel is noch in langst by Nieuw Links bleaun. Wat ik sizze wol, soks giet wer oer, sokke mannen en froulju, ach it libben giet fierder , je wurde dan wat mear salonsosialist, ik bin der ek faak foar útskolden.\nAksjes om it spul nei links te skuorren bin der altyd. Dat kin ek fan de oare kant. De SP ûntstie\nbygelyks út âlde maoïsten, minsken dy’t wat fan it gewoane kommunisme oerhâlde woene en aksjefierders, dy’t fûnen dat de sosiaal-demokratyske en fakbûns aksje te gau ophâlde, in soarte fan anti-polderpartij.\nMar we krije binnen de PvdA no wer op’e nij in beweging weryn frege wurdt oan de PvdA lieding mear ballen sjen te litten, foar de 5 froulju yn it partijk bestjoer frij swier. Se fine de partij te stil, te gezapich , dêr is gjin goed Frysk wurd foar. De PvdA hat gjin werwurd genôch en se ha ûnfoldwaande gefoel oer wat der yn de mienskip libbet. Utrechter Michiel Emmelkamp en fanút Grins de Reade Baron Piet Boekhoudt ha de beweging opskodde, en se geane mei de ôfdielingen Enschede, Eindhoven, Nijmegen Maastricht en dus Utrecht en Grins op 5 november in aksjedei hâlden. Se wolle de sosiaal demokratyske ideologie wer werom. Nou dêr giet elkenien efter stean, want elkenien kin dêr syn eigen ynhâld oan jaan, sels salon sosialisten. No dan sitte Emmelkamp en Boekhoudt sitte oer in pear jier wol yn de Keamer, da’s ek logysk en dan komme se fansels de sosiaal demokratyske salon binnen.\nMar wat my no hindert is dat de PvdA ôfdieling Ljouwert net meidocht. Bin se net frege, dan hurd in tillefoantsje. Wolle dy Grinzers en Utrechters net dat Ljouwert mei docht, in oanslach op de Dom en de Martinitoer. Of …..is de ôfdieling Ljouwert útblust, oan ein. Sa’n aktive ôfdieling, al dy diskusjejûnen yn de Bres, ministers dy ’t freeds nei Ljouwert fleagen, aksje, dy’t safolle minsken oanbrocht hat , sawol by Nieuw Links as yn de salon. Marga Waanders, Peter den Oudsten, Sicko Heldoorn, Hermien de Haan, Johanneke Liemburg, Janny Vlietstra, Ab Timmermans, Peter de Haan, Janny vd Kloet …..ferrek, de measten derfan sitte op de boargemastersstoel, ha wethâlder west of soksawat. Is dat de metoade om it spultsje út de aksje te krijen?


BartKingma kommende snein nei San Sebastián\n2016-10-06 12:21 —\nBart Kingma kommende snein nei San Sebastián\nKommende snein reizget de Fryske skriuwer Bart Kingma nei San Sebastián yn Spaansk Baskelân. Hy sil dêr foar it Europeeske útwikselingsprojekt Other Words acht wiken wenje en wurkje. Syn doel is om dêr in begjin te meitsjen mei syn nije roman Sera, dy’t foar in grut part yn Spaansk Baskelân spilet. De Baskyske muzyk wurdt in wichtich motyf yn it boek en Kingma sil syn skriuwersferbliuw yn San Sebastian dêrom ek brûke om djipper yn dy muzyk te dûken.\nSera giet oer in Fryske sjongeres dy’t op in dea spoar yn har karriêre sit. Boppedat sit in traumatyske ûnderfining út har jeugd har dwers. Se beslút om in skoft nei Baskelân te gean, om har dêr ynspirearje te litten troch de rike Baskyske muzyktradysjes. Yn San Sebastián komt se yn ’e kunde mei in Baskyske singer-songwriter. Dy moeting, dy’t har bewust makket fan de wjerbarstige Baskyske skiednis en kultuer, set har eigen ferline op skerp en sil liede ta de konfrontaasjes dy’t al langer op ’e loer leinen.\n‘Foardat ik de roman skriuwe kin, moat ik earst gefoel by it lân en de minsken krije. Ik wol de stêd, it libben, it lân priuwe, omhingje yn muzykkafees, swalkje troch de streek. Ik wol dêr ek in fyts hawwe, want op ‘e fyts sitst tichter op it lân as mei de auto en komst op hiel oare plakken. Ik bin suver krekt klear mei in trijedielige dokumintêre foar Omrop Fryslân oer Gysbert Japicx. Dat wie in bealch fol wurk, ik sit noch fol adrenaline. De earste wike yn San Sebastian moat ik dêrom earst mar ris rêstich om my hinne sjen en by mysels komme. Oars kin ik net skriuwe. ’\nWy kinne Bart Kingma syn ferbliuw folgje. Hy skriuwt alle wike in bydrage foar Finster op Fryslân. It is noch net bekend op hokker dei. Boppedat hat er in Facebookside oanmakke ûnder de namme Sera, de haadpersoan fan syn roman. Sera sil geregeld berjochtsjes poste oer har ûnderfinings yn Baskelân. Op dy wize krûpt Kingma al yn de hûd fan syn personaazje. It binne fingeroefeninkjes foar syn roman.\nFansels wurdt de skriuwer ek folge op de webside en Facebookside fan Other Words.


Ferskate organisaasjes yn de startblokken foar Nepal | Omrop Fryslân\nFerskate organisaasjes yn de startblokken foar Nepal\nIn hânfol Fryske organisaasjes en bedriuwen hat oant no ta oankundige freed mei te dwaan oan de aksjedei foar Nepal. Ferskate stiftings dy't al aktyf wiene yn Nepal, hawwe har gironûmers iepensteld foar donaasjes. Kleanwinkel Rinsma op De Gordyk sammelet jild yn foar har atelier yn Nepal, dat midden yn it ierdbevingsgebiet leit.\nEk yndividuele Friezen lûke har it lot fan de slachtoffers oan: in frou út Ljouwert siedt iten foar freonen en bekenden. Dy kinne foar op syn minst 20 euro by har oanskowe, de sinten geane nei it goeie doel.\nOmrop Fryslân is noch hieltyd op syk nei Friezen dy't freed yn aksje komme foar Nepal, om dêr moarn op de aksjedei omtinken oan te jaan. Maile kin nei redaksje@omropfryslan.nl. Mar belje mei ek 058 - 299 77 99. Fierder siket de redaksje ek minsken dy't op in oare wize ferbûn binne mei Nepal, trochdat se der wenne hawwe, of bannen mei ûnderhalde.\nKommissaris fan de kening John Jorritsma stipet de lanlike aksjedei foar Nepal dy't freed hâlden wurdt. De kommissaris hat in oprop ynsprutsen, om safolle mooglik jild yn te sammeljen foar de slachtoffers fan de ierdbeving.\nYn de Hallen yn Amsterdam wurdt freed in 555-kafee ynrjochte. Dêr skowe bekende Nederlanders en artysten oan, om minsken op te roppen om yn aksje te kommen. De NPO, RTL en SBS dogge ferslach fan de aksjedei. Ek Omrop Fryslân besteget freed ekstra omtinken oan de ierdbeving yn Nepal. Yn in oantal programma's binne Friezen te hearren dy't sels yn Nepal wiene op it stuit fan de ierdbeving, of dy't help biede yn dat lân. Oant no ta is al 2,2 miljoen euro jûn op giro 555.\naksje aksjedei Nepal\nBatholomew Ogbeche bliuwt langer by Cambuur\nJongerein mei drugs soargje foar oerlêst yn Drachten\nPersoniel fan de Kwadrantgroep fiert tiisdei wer aksje om oandacht te freegjen foar de problemen mei de wurkdruk. Se wolle dat der mear minsken...\nFNV driget mei aksjes by ferpakker Huhtamaki yn Frjentsjer\nIt fakbûn FNV driget mei aksjes by it ferpakkingsfabryk Huhtamaki yn Frjentsjer. De wurknimmers easkje neffens it fakbûn in...\n15 jun 2017 - 18:41\nIt bleate boarsteprotest yn de Prinsetún yn Ljouwert levere tongersdeitemiddei foaral positive reaksjes op fan omstanners. Sa'n tweintich froulju...\nBoarstfieding jaan yn it iepenbier en oer strjitte gean sûnder bh. Moat dat gewoan kinne, of is it net normaal? De diskusje dêroer losmeitsje, dat...


Boekekast #6: Renger fan Nyk de Vries | Omrop Fryslân\nBoekekast #6: Renger fan Nyk de Vries\n03 nov 2019 - 09:28\nHarkesto ek graach nei Fryske ferhalen? Dan ha we goed nijs foar dy. Omrop Fryslân hat yn gearwurking mei Boeken fan Fryslân in podcast ûntwikkele mei de moaiste Fryske boeken en ferhalen fan dit momint: de Boekekast. Yn dizze sechde Boekekast in fragmint út 'Renger' fan Nyk de Vries. Nyk de Vries lêst it foar.\nIn jonge Fryske skriuwer, dwers yn de omgong, nimt yn syn wenplak Amsterdam in lift oan fan de mysterieuze Renger. Hoe faak hat syn heit, in sunige boufakker dy't alles sammelet dat los en fêst sit, him eartiids wol net warskôge foar dit soarte moaipraters? Dochs stapt hy yn de âlde Volvo.\nDe roman 'Rezineknyn' wie yn 2000 it debút fan skriuwer Nyk de Vries. Mei syn tredde roman 'Renger' wûn De Vries yn 2016 de Piter Jellespriis en waard hy nominearre foar de Van der Velde- en Gysbert Japicxpriis. In oantal wurken fan De Vries binne ek yn it Nederlânsk ferskynd.\nBoekekast #5: Wurk fan Elske Schotanus Boekekast #4: De trekker fan Troje fan Hein Jaap Hilarides Boekekast #3: De Achttjin fan Aggie van der Meer Boekekast #2: De nacht fan Mare fan Willem Schoorstra Boekekast #1: De parallaks fan Janneke Spoelstra Podcasts binne hip; mar wat is in podcast no eins?\nNyk de Vries podcast Boekekast\nAuto yn de sleat njonken A7, bestjoerder poater\nFNP wol miljoenediskusje oer turnhal út jierbegrutting helje


The Best Stêden yn Europa foar fegetaarjers | Bewarje A Train\nThús > Travel Europa > The Best Stêden yn Europa foar fegetaarjers\nDe list fan de bêste stêden yn Europa foar fegetaarjers wurdt begjint om úteinlik krije langer. It soe west hawwe justjes stadich te krijen gean mar de vegetarian sêne nimt einlings ôf. Wy witte allegear dat meat-centric gerjochten oerhearskje de menu 's yn in soad Europeeske lannen. Mar dingen binne feroare. Dizze dagen, jo hoege net te gean honger as jo binne in reizgjende fegetaarjer. Likemin sil jo moatte miette allinnich foar dysels.\nHjir binne in pear fan De bêste stêden yn Europa foar fegetaarjers en hoe krije dêr de trein.\nBest stêden yn Europa foar fegetaarjers: berlin, Dútslân\nhonestly, going meat-frij hat guon fan 'e mear patriottyske restauranteers swoling by de gedachte, mar foar de restaurants dy't hawwe omearme it, wy nimme ús hats ôf oan dy! Berlyn no biedt in ongelooflijke ferskaat oan Vegetarian restaurants. Wy prate vegan iis ta de yndrukwekkende Veggie burgers. De measte Vegetarian restaurants in Berlyn is hege kwaliteit en ek super trendy. Berlyn waard sels neamd De Nije Vegetarian Haadstêd fan 'e wrâld troch Saveur yn 2015. En ek by de meast tradisjonele restaurants, der binne opsjes geskikt foar de Veggie eaters ûnder ús.\nBest stêden yn Europa foar fegetaarjers: Barcelona, Spanje\nWe absolút love Sain en hoe't it hat omearme Vegetarisch en Vegan iten! Barcelona, yn't bysonder, is sa graach wêze gastfrij, It ferklearre himsels 'veg-friendly, in freon fan vegan en fegetarysk kultuer 'yn maart 2017. Stedhûs sels produsearre in eigen vegetarian gids oan 'e stêd en hat stimulearre har ynwenners om te besykjen out fleis-frije Mondays. Lykas de measte plakken, jo fine in miks fan simpele veg-freonlik plakken en inkeld Vegan restaurants lykas BioBento en it adekwaat-neamd Veggie Garden. Cake lover? Dan moatst besykje Santoni Cafe, dy't tsjinnet vegan pizza, vegan muffins, en vegan croissants, ûnder oare Delicious Treats.\nBest stêden yn Europa foar fegetaarjers: Stockholm, Sweden\nAs jo nei sykje A la Carte ite fegetarysk-fare dan sjogge net fierder as Stockholm. Dizze populêre Skandinavyske stêd makket definityf ús list foar De bêste stêden yn Europa foar fegetaarjers. It is ek super maklik te krijen ta de trein! Ien fegetarysk restaurant net misse: In soad tinke Hermans (www.hermans.se) is de bêste fegetarysk restaurant yn Europa. Se biede in all-jim-jo-ite fegetarysk buffet mei in ongelooflijke útsicht fan de stêd.\nBest stêden yn Europa foar fegetaarjers: Londen, england\nferrast? We net tinke sa! Londen echt hat it allegear! Under mear in prachtige bedrach fan Vegan opsjes. Soho draacht it lân syn earste al-veg pub - De begelieder & hynders is Londenske (en miskien Ingelân) meast ferneamde fegetarysk restaurant. It biedt vegan en Veggie slants op Britske pub classics. As jo fiele adventurous doe Vanilla Swart is dêr't je moatte wurde! Wy riede de Iced avocado mei in olivebeammen crumb en de Erdartischocke taart mei brazil nut molke en koal. Klinkt tempting foar elkenien, net allinnich fegetaarjers.\nBest stêden yn Europa foar fegetaarjers: Glasgow, skotlân\nGlasgow – Lit mar gewoan fegetarysk, it is ien fan it lân meast vegan-friendly stêden, en in hieltyd tanimmende haven foar alle dingen fegetarysk.\nIt liket as is der in nije Veggie of vegan hotspot iepening hast alle wiken, en de fraach nei it is perfoarst dêr. Time After Time dat is útroppen ta de meast vegan-freonlik plak yn it Feriene Keninkryk. VegFest (Europa grutste vegan festival) hat ek tafoege Glasgow oan syn Roster.\nDer is al net better tiid as no te boek in trein ride om oeral yn Europa mei SaveaTrain ast bist in fegetarysk of vegan!\nWolle jo ynfoegje wolst ús blog post op jo site, dan klik hjir: https://iframely.com/embed/https%3A%2F%2Fwww.saveatrain.com%2Fblog%2Fcities-europe-vegetarians%2F%3Flang%3Dfy - (Skow del om de Embed Code)\n#sûn iten #Travelhealthy #Vegan #Fegetarysk Iten Foodie longtrainjourneys trein tips trein Travel


Rwanda set har yn foar it stypjen fan lokaal toerisme by herstel nei COVID-19\nThús » Lêste nijs artikels » Weropbou » Rwanda set har yn foar it stypjen fan lokaal toerisme by herstel nei COVID-19\nAfrican Tourism Board • Breaking International News • Breaking Reisnijs • Saaklike reizen • Government News • Gastfrijensyndustry • Investments • Nijs • Weropbou • Ferantwurdlik • Rwanda Breaking News • Feilichheid • Toerisme • Reisbestimmingsupdate • Travel Wire Nijs • Trending no • Ferskate nijs\nDe lokale toeristyske sektor fan Rwanda sil ien fan 'e begunstigden wêze fan' e gau lansearre Covid-19 herstelfûns, dat as doel hat om ekonomysk herstel fan ferskate ekonomyske sektoaren te befoarderjen.\nRwandese media hawwe dizze wike rapporteare dat toeristyske sektor ta de minste wurdt beynfloede troch de COVID-19-pandemy mei in soad ûndúdlikens oer hoe gau de sektor soe herstelle.\nMar Rûandeeske regearing hat oankundige dat de toeristyske sektor ien fan 'e begunstigden sil wêze fan nije betelbere lieningen om gebrûk te meitsjen fan bedriuwskapitaal.\nClare Akamanzi, de Chief Executive fan Rwanda Development Board, sei dat operaasjes yn 'e sektor wurde stipe troch de spesjale fûnsen.\n"Wy sette in COVID-19-herstelfûns yn om bedriuwen te stypjen dy't beynfloede binne, sadat se tagong krije ta betelbere lieningen mei goede betingsten foar wurkkapitaal en oare behoeften," sei Akamanzi.\n"Wy stimulearje ek digitalisearring fan bedriuwsproses en ûnderfiningen," foege se ta.\nRwanda Development Board hat ferline wike meidien oan 'e top fan G-20 Toerisme Ministers gearroppen troch Saûdy-Araabje.\nDe gearkomste, ûnder oaren, stelde fêst dat de wrâldwide toeristyske sektor in hit hie, mei foarriedige rûzingen fan 'e Organisaasje foar Ekonomyske Gearwurking en Untwikkeling (OESO), wat in 45-prosint-delgong yn ynternasjonaal toerisme yn 2020 oanjout, wat kin oprinne nei 70 prosint as werhellingspogingen wurde fertrage oant septimber.\nDe sektor foar reizen en toerisme is goed foar 10.3 prosint fan it bruto binnenlânsk produkt (BBP) fan 'e wrâld, en spilet in krityske rol yn' e maatskippij troch by te dragen oan dialooch en begryp tusken folken en kultueren en gearhing yn mienskippen te fasilitearjen.\nDe World Travel & Tourism Council (WTTC) hat rûsd dat oant 75 miljoen banen risiko binne yn dizze arbeidsintensive sektor.\nUnder de foarstellen oannaam troch lannen, ynklusyf Rwanda, stipet fan 'e gearkomste ekonomysk herstel fan' e sektor troch bedriuwen te fasilitearjen om oan te passen en te bloeien yn in nij tiidrek nei de krisis.\n“Wy sette ús yn foar it helpen fan bedriuwen yn toeristyske sektor, benammen mikro-, lyts- en middelgrutte bedriuwen (MSME's), ûndernimmers en arbeiders om har oan te passen en te bloeien yn in nij tiidrek nei de krisis, bygelyks troch it stimulearjen fan ynnovaasje en digitale technologyen dy't it mooglik meitsje duorsume praktiken en soepele reizen, ”lies de kommunike post-top.\nLannen stimden ek akkoart mei ekonomysk herstel te befoarderjen, troch te ferplichtsjen om in feilige reisomjouwing te garandearjen dy't helpt it konsumint fertrouwen yn 'e sektor op te bouwen, troch regionale en ynternasjonale koördinaasje te fersterkjen.\nRwanda en oare lannen hawwe har ek ynsette foar it útwikseljen fan ûnderfiningen en goede praktiken, lykas fersterking fan koördinaasje oer regearingen om yntegreare beliedsreaksjes te leverjen, ynklusyf trochgeande ynspanningen yn it fersterkjen fan de fearkrêft fan toerisme.\nSpilers yn 'e sektor sille ek stipe krije om de oergong fan' e reis- en toeristyske sektor te fersnellen op in duorsumer paad - ekonomysk, sosjaal en miljeufreonlik, meldde The New Times.\n"Wy sille gearwurking trochgean mei belanghawwenden yn 'e sektor om de fearkrêft fan' e sektor te ferbetterjen, relevante kennis en ynformaasje te dielen om krisisbehear te ferbetterjen, koördinaasjemeganismen te fersterkjen, en de sektor better ta te rieden op te reagearjen op takomstige risiko's of skokken," hawwe lannen oerienkommen.\nOm de direkte konsekwinsjes fan 'e krisis oan te pakken, waard ôfpraat dat lannen koördinaasje trochgean soene mei sûnens, ymmigraasje, feiligens en oare relevante autoriteiten om ûnnedige beheiningen foar essensjele reizen te minimalisearjen, lykas foar medyske wurkers en strâne persoanen.\n"Wy sille wurkje mei autoriteiten om te soargjen dat de yntroduksje en ferwidering fan reisbeheiningen wurde koördineare en evenredich mei de nasjonale en ynternasjonale situaasje, en soargje foar de feiligens fan reizgers," konstateare de kommunike post-gearkomste.


Lêsber Fryslân on tour: Frjentsjer - GIET NET TROCH\nGiet net troch y.f.m. it coronafirus.\nLêsber Fryslân on Tour:\nWoansdei 25 maart yn Frjentsjer\nTheo Kuipers en Doeke Sijens fersoargje dan in ‘publykskolleezje’ yn de (krekt fernijde en weriepene Botniastins) foar de ‘Academie van Franeker’.\nFilmjûn oer it wurk fan JanMurk de Vries - GIET NET TROCH\nFilmjûn oer it wurk fan JanMurk de Vries\nOp sneon 21 maart is Obe it dekor foar in filmjûn oer JanMurk de Vries. De jûn is ûnderdiel fan de programmearing by de tentoanstelling 'Uneinige beweging', oer de keunstner.\nDe jûn start mei in yntroduksje oer JanMurk de Vries troch Yvonne Willems fan ûntwerpburo Lokaalwerk, dy’t de tentoanstelling foarmjûn hat. Oanslutend folget de filmfertoaning fan de film dy’t Lodewijk Luijt makke hat oer JanMurk de Vries en syn wurk.\nDaliks dêrnei wurdt der in kollaazje sjen litten mei nijsgjirrich byldmateriaal op tematyske basis, gearstald troch Lokaalwerk.\nSelliste Wytske Holtrop, dy’t spilet by it Berlynsk orkest, sil by dy kollaazje muzyk meitsje. As de bylden dien binne, giet de muzykútfiering oer yn in sello-konsert. Wol graach oanmelde.\nTwadde lêzingejûn oer JanMurk de Vries\nOp tongersdei 12 maart binne der yn Obe twa lêzingen by de tentoanstelling 'Uneinige beweging', oer keunstner JanMurk de Vries. De jûn begjint om 20.00 oere (gjin ynrin); tusken de beide lêzingen wurdt der kofje en tee skonken.\nBert Looper sketst yn syn lêzing it kulturele klimaat yn Fryslân yn de jierren 1950 – 1975. Sintraal stiet dêryn it tydskrift Quatrebras dêr’t de kearnpunten fan de kulturele fraachstikken fan dy tiid har yn konsintrearren. JanMurk de Vries wie inkele kearen belutsen by Quatrebras fanút in sterke maatskiplike belutsenens. It libben en tinken fan JanMurk ferbûn him mei en ûntjoech him yn it Fryslân út dy tiid. De lêzing is yn ’t Frysk. (Foto: Tresoar, Barbara van Rijn).\nLêzingejûn oer JanMurk de Vries\nOp tongersdei 27 febrewaris binne der yn Obe twa lêzingen by de tentoanstelling 'Uneinige beweging', oer keunstner JanMurk de Vries. De jûn begjint om 20.00 oere (gjin ynrin); tusken de beide lêzingen wurdt der kofje en tee skonken.\n‘Nei-oarlochske brieven fan Fryske keunstners en fan JanMurk de Vries yn it bysûnder’, troch Jelle Krol, Tresoar-meiwurker\nOm troch it isolemint fan it nei-oarlochske Fryslân te brekken setten keunstners yn Fryslân gauris út ein mei it útwikseljen fan brieven. Gerard Reve is dêr yn syn Greonterper tiid faaks wol it bekendste foarbyld fan. Mar ek oare keunstners dy’t har yn Fryslân nei wenjen set hiene, setten wiidweidige korrespondinsjes op. Yn syn lêzing jout Jelle Krol, kolleksjefoarmer by Tresoar, dêr in byld fan. Hy giet benammen yn op de nijsgjirrige briefwiksel dy’t JanMurk de Vries ûnderhâlde mei syn freonen Hettij van Zuiden, Griet en Halbe Doele, en Hessel Drijfhout. De lêzing is yn it Frysk. (Foto Tresoar, Haye Bijlstra).\nLêsber Fryslân on tour yn Warkum\nDe meast ferkochte Fryske skriuwer Hylke Speerstra komt in jûn yn de biblioteek fan Warkum. Hy sil prate (en miskien wol foardrage) út syn wurk mei bekende titels as It wrede paradys en De oerpolder.\nEk Bert Looper, direkteur fan Tresoar, komt dizze jûn op de tekst. Hy sil fertelle oer de lêsten ferskynde literêr-geografyske kaart Lêsber Fryslân en giet dêrby yn op skriuwers út de regio. Ut de fierte wei liket it in ‘gewoane’ kaart fan Fryslân, mei stêden en marren, mar ast tichterby komst, sjochst dat de kleurrike kaart hielendal opboud is út sitaten fan Fryske, Nederlânske en sels ynternasjonale skriuwers.\nMar leafst fjouwer sitaten fan Speerstra steane op de kaart, dy’t dizze jûn ek te keap is. Wa kin se fine?\nOanmelde foar dizze jûn. De jûn begjint om 19:30 oere.\nDe priis fan de optearde kaart is € 12,50 en de grutte kaart mei in boekje kostet € 19,50.\nGedichtejûn 'It lânskip yn wurden'\nDe Vries hat sels skilderijen makke by gedichten fan de dichter Sybe Krol. Foar dizze jûn binne tsien Friezen frege om harren moaiste lânskipsgedicht út te sykjen en hjirút foar te dragen. De bydragen binne fan: Wopkje Bergmans, Teake Oppewal, Froukje de Jong-Krap, Willem Winters, Pytsje de Graaf, Douwe Kootstra, Femmie van Veen, Willem Verf, Alex de Jager en Pieter Stellingwerf.\nLokaasje: Obe. Heer Ivostraatje 1, 8911 DP Ljouwert.


Ynterview fragen - Reaksjes foar Cyber-Security Professionals\nYnnovaasje rint fluch op, en online feiligens foar feiligens sille útsjochlik wêze om te identifisearjen. Foar moderne cybercriminal aggregaten yn 'e eksploitaasje is de gewoane metoade foar fêstiging fan gefaren net wer twongen. Dêrtroch wurde cyber security experts eksistrearre om har kapasiteitssets konsekwint te ferbetterjen as de feiligenssône feroaret. Se jouwe advisearring en spesjale stipe om te helpen fan kunde te ferbetterjen har feilichheid en risiko wurkje. Hjir binne in pear ûndersiken nei har:\n20-Interview Fragen en antwurden foar Cyber-Security Professionals\nWat hawwe jo op jo hûssysteem?\nWat is "SQL ynjeksje"?\nWat is SSL ferbining en in SSL sesje?\nWat binne de trije oanpak om in man te ferifiearjen?\nFerskillende prosedueres yn feiligensproses?\nWat binne swierrichheden fan webserver?\nLinux-serverfeiligens: Trije stappen om elke systeem te befeiligjen\nWat is sâltsjen en wat wurdt it brûkt?\nSegment brûkt as in part fan SSL?\nWat is WEP kraken?\nParameters dy't in SSL sesintastel karakterisearje?\nHoe soe jo jo tagong krije ta jo thús Wireless Access Point?\nWat binne de eigenskippen fan Security Testing?\nWat is haven scannen?\nWat is it phishing?\nIn Windows-publyk PC mei in ekstreem net-skeakele knop, in telefoan sa fier mooglik oant 14 Linux Workstations, in Active Directory-domein controller, in Firewall-apparaat en in net-assosjearre toaster.\nHokker projekt dat jo gearstalde, wolle jo sizze dat jo it meast graach binne?\nUngelok of as jo projekt as yndividu is as it earste gelegenheid as jo in fertsjinst konsole oangeane of jo earste PC oansteld hawwe of as kritysk as it komponearjen fan in programma is, is it doel fan dizze fraach om jo entûsjasme te bewizen. Dit wie ûnderwiis yn 'e cyber feiligens tefoaren.\nIt is ien fan 'e reguliere oplossingsstrategy dy't brûkt wurdt troch programmers om basic data te krijen. Programma's kontrolearje foar eltse loop iepening yn 'e struktuer wêrmei't se SQL-ûndersiken passe kinne, dy't fuortkomt fan' e feiligens kontrôles en jout basisgegevens werom.\nSSL-ferbining is in transiente ferwidere ferwidering ynterface wêr't elke ferbining ferbûn is mei ien SSL-sitting. Dizze sesje kin karakterisearje as in relaasje tusken klant en server, troch en grut kratearre troch handshake protokol.\nSoms hawwe se (token), wat se witte (geheime kaai) en wat se binne (biometrics). Dizze ferifikaasje einige fan 'e tiid brûkt in geheime wurd- en token ynstelling, nettsjinsteande it feit dat eventueel in PIN en thumbprint wêze kin.\nWhite Box - Alle data wurde oanbean oan de analysers, Black Box - Gjin gegevens wurde oan de analysers jûn en se kinne it systeem yn sertifisearre sitewaasje testje, Gryt Box-Partial data is mei de analysers en rêst dy't se allinich lizze moatte.\nDe regelmjittich swierrichheden dy't de webserver brûke kin binne: misfoarming, standertynstellingen, bugs yn wurksysteem en webtsjinners.\nJout jo út te finen wêr't de ferbining yn ferbining is binnen troch jo demonstraasje oan te ljochtsjen de rjochterkant fan ferbining fan skeakel om te wikseljen nei it lêste doel.\nDe trije etappe om elke systeem te befêstigjen: Auditing, Hardening, Compliance.\nJo fragearker is te lúksjen nei geheime wurd sâltsing lykwols as jo besykje om jo te fangen troch gewoan gebrûk fan in grut part fan 'e term. It is in feiliger soarte fan fersifering foar wachtwurden en is in term dy't jo nedich binne om te witten en te krijen.\nSSL wurdt brûkt om feilige ferbining te meitsjen tusken PCs en klanten. Selektearje nei segment as in part fan SSL brûkt: Hânshok protokol, fersifering berekkeningen, SSL-oanpast protokol, Change Cipher Spec.\nWEP-rissing is de technyk foar mislearre feilichheidskwaliteit yn ferwiderjende systemen en ferheegjen ûnbepaald te krijen.\nDe parameters dy't in SSL-sesintastate skriuwe binne: Sesje-identifier, Compressionstrategy, Peer-autentikaasje, Master-mystearje, Cipher spec.\nDer binne in ferskaat oan manieren om te feiljen mei in feilich tagong ta Wireless Access Point: net de SSID te ferstjoeren, WPA2 te brûken en it brûken fan MAC-adressynding binne de meast wichtige ûnderdiel.\nDer sille nei sân karren fan Security Testing: Autentikaasje, fertroulikens, autorisaasje, yntegriteit, beskikberens, net-ûntheffing, wjerstân.\nHavens binne it punt wêr't gegevens troch elk systeem hinne gean. It scannen fan de havens om ûntdekke alle loop iepenings yn it systeem wurde bekind as Port Scanning.\nIn systeem brûkt brûkt foar it meitsjen fan persoanen foar gegevens troch in earm te meitsjen foar goeie side as Facebook of Hotmail, om de kliïnt yn te leven op eigen rekord en geheime toetsgegevens. Eksperts binne ynstruktearre hoe't jo klanten yntinke kinne fan dizze ynteresses foar in cyber security ynstruksjonele klasse.\nIt wurdt brûkt foar ôfdielingen fan passende aktiviteiten op it sub-net en ekstra om it oan te passen mei bekende oanfallen. Yn it gefal dat eltse loopfal erkend dan krijt de behearder in foarsichtigens.\nSystemen dy't brûkt wurde om antisjters fan webservers te anticipearjen?\nFixbehear, feilige ynstallaasje en konfiguraasje fan webserver software, evakulearjen fan unbepaald en standertkont, ferwiderjende organisaasje handicaping, ensafh.\nHIDS of Host Intrusion Detection System is ien wêrby't depikaasje fan it tsjintwurdige systeem ûntfongen is en kompleksiteit nei ôfrûne foarwerpen. It kontrolearret of as basisynders wizige binne of wiske wurde dan wurdt in alaarm nei de behearder stjoerd.\nSplunk-sertifikaasje - Ynterviepe fragen en antwurden


Omstikken en sydstikken » Gaestmar, Jan fan 'e » 1907 - Pag. 204 | Delpher\nBoerefeinten prate yet fen hjar faem; in oar scille wy yn üs skriften frij jaen om „myn maisje" to sizzen, as er fen 'e klaei, en „myn meesje" as er üt 'e Walden fendinne is.\nEinütstellen: 1°. Dizze wirden en in hiel restje oare, al oernomd ef Ijeafst in bytsje gau oer to nimmen, scille meiïnoar hjitte: itnijfrysk. 2°. As boerearbeiders en oare hiemfêste ljue yn hjar ienfaldigens faeks ris in ald wird brüke mochten, scil men det dea neame en fen 'e earmen ünder ierde skikke. It lyk skögje hoeft net; de ljue dy't it to sizzen ha, leauwe yen sa wol. 3°. It scil fierders forbean wêze, dy liken wer op to graven en der op in „fryske joun" ef as men mei „in man fen 't Frysk" praet, mei to pronkjen en om to boartsjen. Dizze utstellen tsjinje just om in ein to meitsjen oan 'e slimste sportfriezerij yn Fryslan.\nIk wit wol det it mei gekheitmeitsjen en spotten net to heljen is. Mar men scoene der sims al apen mei fange, sa mal as in hopen it\ndogge. En for sokken mocht myn spot ris in goede spegel wêze.\nNet allinne oan 't brüken fen echt-fryske wirden by bisündere gelegenheden lit it sportfriezendom him kenne. Ek oan it frysker as frysk wêze wollen. Dêr scil 'k ris in pear stealtsjes fen oanhelje.\nIk kaem lêstendeis in man tsjin, dy't al syn libben Frysk praten hat sa by de dei lans. Mar by syn wirk komt al folie it Hollansk to pas, krektlyk as by mines It kaem sa to praet oer in gefal det wy de wyks to foaren beide mei bilibbe hiene en do't de man dêr syn bitinken oer sein hie, frege er:\n„En hwet ynprinting makke it op jo ?"\nDyselde man brocht in boek, det er to Hen hawn hie, werom mei de wirden: „Yn tank tobek!"\nDy bangens om yn 't Frysk in wird to brüken det nei in Hollansk aerdet, ha wy slim hiem. En döchs komt der üs faek sa'n wird foar 'e müle, om't wy de sinnen gau ris op syn Hollansk opsette. Salang as wy 't ha oer dingen üt üs fryske hüshalding, skikt it yet wol, mar


Ynfosintrum op Ofslútdyk | Omrop Fryslân (advertinsje)\nYnfosintrum op Ofslútdyk 21 maaie 2007 - 20:48\n0 reaksjes Op de Ofslútdyk by Koarnwertersân wurdt kommende freed in ynformaasjesintrum fan Rykswettersteat iepene. Hjir kinne besikers fan alles te witten komme oer de Ofslútdyk, dy't dit jier 75 jier bestiet. Nei it jubileumjier sil der yn it sintrum benammen oandacht wêze foar de bou fan de ekstra spuislûzen dy't by Koarnwertersân komme sille. Neist de fêste eksposysje is der ek plak foar wikseljende tentoanstellings.\nKorreksje meldeLês foarTrefwurden: argyfView the discussion thread.Diel dit berjocht op: 21-05Steaten en Nijpels ûniens 21-05Nynke Laverman sjongt yn Riis Besjoch ek...


Frouljusfuotbaltoernoai by AVC | Omrop Fryslân Skip to main content\nFrouljusfuotbaltoernoai by AVC 29 jul 2010 - 20:34\n0 reaksjes De froulju fan AVC\nFoar de fjirde kear wurdt der freed en sneon in ynternasjonaal frouljusfuotbaltoernoai hâlden op de fjilden fan AVC yn Seisbierrum. De teams komme dit jier út Nederlân, Dútslân en België. Benammen de bûtenlânske clubs spylje yn in sterke kompetysje en hawwe allegear ynternasjonals yn de gelederen. De ear fan Fryslân wurdt heech hâlden troch de froulju fan Be Quick út Dokkum en de froulju fan Seisbierrum.\nKorreksje meldeLês foarTrefwurden: argyfView the discussion thread.Diel dit berjocht op: 29-07Fytsjild foar Edwinstichting 29-07Fries komt om op racesirkwy Besjoch ek...